Kreator „Račka“ ponovo na Kosovu - 16.01.2016, Sputnik Srbija\nKreator „Račka“ ponovo na Kosovu\nRežiser slučaja „Račak“ u Dečanima je na godišnjicu tog događaja ponovio da je „masakr“ u tom selu samo jedan od primera okrutnosti i varvarstva srpskih snaga... 16.01.2016, Sputnik Srbija\npolitika, vesti, račak, srbija, vilijem voker, oebs, ovk\n18:51 16.01.2016 (Osveženo: 14:48 30.08.2021)\n© AP Photo / Visar KryeziuVilijam Voker na Kosovu\nRežiser slučaja „Račak“ u Dečanima je na godišnjicu tog događaja ponovio da je „masakr“ u tom selu samo jedan od primera okrutnosti i varvarstva srpskih snaga na Kosovu 1999. godine.\nVilijam Voker, nekadašnji izaslanik verifikacione misije OEBS–a na Kosovu, koji je fingirao humanitarnu katastrofu u selu Račak, zbog čega je i bombardovana SRJ, ponovo je na Kosovu. Ovaj put u svojstvu gosta i to u Dečanima gde su mu povodom 17 godina od događaja u Račku (15. januar 1999.) albanske vlasti uručile dve nagrade — „Nagradu narodnog heroja Škeljzena Haradinaja“ i „Nagradu zahvalnosti grada“.\n11 Oktobar 2015, 08:00\nVoker je ponovo govorio o događaju iz Račaka, ocenivši da je „masakr u tom selu samo jedan primer okrutnosti, ubistva i varvarstva srpskih snaga na Kosovu“, navodi portal „KosSev“.\nVoker danas ima 81 godinu i jedan je od retkih svetskih zvaničnika koji se protivi osnivanju suda za zločine OVK. Prati ga reputacija da je veliki fan kosovskih nacionalista, pa se i ova njegova poseta vezuje za opoziciona dešavanja u Prištini.\nVilijam Voker je svojevremeno na desetogodišnjicu slučaja „Račak“, odlikovan zlatnom poveljom za doprinos čovečanstvu od strane tadašnjih premijera i predsednika Kosova Hašima Tačija i Fatmija Sejdijua. Novembra 2008. godine tadašnji predsednik Albanije Bamir Topi proglasio ga je za počasnog građanina te države.\nInače, za slučaj „Račak“, koji je Voker svetu predstavio kao humanitarnu katastrofu, gde su, navodno, srpska vojska i policija masakrirale 45 nedužnih albanskih civila, kasnije se ispostavilo da je potpuna laž.\n16 Maj 2015, 17:13\nNaime, Helena Ranta, finska forenzičarka koja je bila član međunarodne komisije koja je svojevremeno istraživala događaj u selu Račak, 2000. godine je izjavila da je izveštaje sa obdukcije tela pisala pod pritiskom Vokera i Ministarstva spoljnih poslova Finske.\nOna je u svojoj biografiji napisala da je Voker gađao olovkom jer nije u svojim izveštaju koristila dovoljno ubedljiv jezik kako bi opisala taj navodni zločin Srba. Ona je prave navode sa obdukcije dostavila Haškom tribunalu, u kojima izražava sumnju u broj ispaljenih metaka, kao i koliko je njih zaista bilo smrtonosno.\nOsim toga, Renta je pred kamerama pokazala originalni izveštaj iz Račka prema kome je zaključeno da tela pripadaju borcima OVK, a ne albanskim civilima.\nFinski novinar Ari Rusila, ekspert za Balkan, posle Rentinog istupanja u jednom svom tekstu je napisao da je Voker radio za OVK, te da je njegova uloga na Kosovu bila da im pomogne u kreiranju masakra, kako bi se našao dovoljno jak razlog za saglasnost za početak bombardovanja.\nPrema njegovom pisanju, a na osnovu reči Rente, OVK je sakupila svoje poginule posle borbe i obukla ih u civilnu odeću, posle čega ih je premestila u ranije iskopane rovove da bi izgledalo kao da su streljani.


Ukoliko ste odlučili da Novu godinu u Beogradu dočekate, doneli ste najbolji mogući izbor jer ćete se sasvim sigurno provesti ludo i nezaboravno. Ovu novogodišnju noć u najlepšem gradu na Balkanu, nema šanse da ćete ikada zaboraviti. Zagarantovan provod do jutarnjih časova, vrela atmosfera i bogat muzički program učiniće doček Nove godine u srpskoj prestonici jednom od najlepših životnih uspomena.\nBeograd je sa razlogom jedan od najposećenijih gradova Evrope, gde oko 10.000 do 15.000 turista poseti Beograd za vreme novogodišnjih praznika. Već od oktobra meseca kreće kićenje grada, a ubrzo zatim i sniženja na sve strane što podstiče prazničnu atmosferu, koja izgleda svake godine počinje sve ranije. I svi ugostiteljski objekti koji se pripremaju za ovu noć trude se da Vam pruže najbolju zabavu osmišljavanjem odličnih muzičkih programa različitih žanrova, kako bi svi mogli da se provedete uz ono što vam se najviše dopada i prija. Trg Republike je, naravno uvek tu za sve one koji nisu ljubitelji zatvorenog, tesnog i zagušljivog prostora.\nDa li ćete Novu godinu u Beogradu dočekati u nekom od mnogobrojnih klubova, splavova, restorana, kafića, kafana ili baš na Trgu Republike gde se tradicionalno održavaju koncerti najpoznatijih bendova, pevačica i pevača naše estrade i gde se okupi na hiljade ljudi bez obzira na to koliki je minus napolju - na Vama je da odlučite. Ono što je sigurno je to da za šta god da se odlučite, bilo da je klub ili restoran ili nešto drugo, nećete se pokajati, to će biti Vaša Nova godina u Beogradu za pamćenje!\nA da bi sve bilo na svom mestu u novogodišnjoj noći, nemojte zanemariti da nađete i adekvatan smeštaj u Beogradu. Ukoliko ćete dočekati Novu godinu na Trgu ili u nekim od klubova koji se nalaze u užem gradskom centru, najbolje rešenje je izaberete i bukirate nešto iz ponude - Apartmani Beograd Centar. Posle burne noći đuskanja i alkohola, želećete što pre da stignete do apartmana i srušite se u krevet. Da ne bi čekali gradski prevoz ili taksi koje je apsolutno nemoguće uhvatiti u ovoj ludoj noći, ili još gore da ne bi pod dejstvom alkohola vozili do smeštaja, taj problem Vam mogu rešiti upravo stanovi u centru Beograda za izdavanje. Taman se lepo naspavate, u velikim količinama i redovno hidrirate, kako biste se okrepili i oporavili za reprizu koja dolazi naredni dan.\nSigurni smo da će Vaša Nova godina u Beogradu biti jedno novo nezaboravno iskustvo, sa puno lepih doživljaja. Želimo vam najbolji provod u životu i sve najlepše u narednoj godini!


Jogurt pomaže u lečenju side\nAmerički proizvodjači kiselog mleka vole da reklamiraju zdravstvene dobrobiti svog proizvoda. Međutim, sada se ispostavlja da bi oni mogli da budu u pravu i to na iznenadjujući način.\nNaučnici sa Braun univerziteta u Sjedinjenim Državama, otkrili su da bi iz bakterija u kiselom mleku mogla se dobije supstanca koja pomaže u lečenju side. Predvodjeni profesorom Baratom Ramratnanom, oni su modifikovali bakteriju kako bi iz nje dobili cijanovirinin, protein koji štiti organizm od infekcije mikoroorganizmima, kao što su bakterije, virusi i gljivice. Stručnjaci se nadaju da bi biološki modifikovane bakterije iz kiselog mleka mogle da se koriste kao aktivni sastojak u peni ili kremu koji bi mogao da se upotrebi pre seksualnog odnosa kao preventiva prenošenju virusa HIV. Džim Turpin je mikrobiolog u Nacionalonom institutu za alergije i infektivne bolesti, u okolini Vašingtona.\n«Jedna od glavnih prepreka je da uspete da iz bakterija izvučete supstancu koja sprečava infekciju virusom HIV, a da bakterije i dalje ostanu aktivne».\nPošto bi se cijanovirinin dobijao iz bakterija, koje su izrazito podložne mutacijama, njegov uticaj bi mogao da bude kratkoročan, u najboljem slučaju. Medjutim, Turpin ističe da bi ta supstanca mogla da bude pomogne parovima kod kojih jedan partner ima HIV, a drugi ne, da imaju seksualne odnose. On takodje kaže da su ispitivanja na ljudima još uvek daleko.\n«To bi moglo da bude za pet, deset godina, ili da se nikada i ne desi, ali na osnovu naučnog posmatranja, mi sada imamo potvrdu da možemo da dobijemo taj protein iz tih bakterija i to bi mogla da bude dobra strategija za prevenciju prenošenja virusa HIV».\nNaučnici se nadaju da bi biološki modifikovano kiselo mleko moglo da postane izvor jeftinijeg i efikasnijeg leka protiv side. Doktor Ramratnan se nada da će testiranje novog leka na životinjama početi ovog leta.


Lek protiv gorušice može da ublaži simptome kovida-19 – DnevniZurnal\nLek protiv gorušice može da ublaži simptome kovida-19\nby admin 17/02/2022, 20:03 1.2k Views\nKod nevakcinisanih, odraslih osoba sa blagim do umerenim kovidom-19, koje nisu hospitalizovane, lečenje visokom dozom antacidnog leka famotidina pomoglo je kod bržeg prolaska simptoma i upale, prema istraživanju na malom uzorku.\nOtprilike polovina ispitanika u istraživanju, koje je obuhvatilo 55 pacijenata, uzimala je famotidin, glavni sastojak leka Pepsid protiv gorušice kompanije Džonson i Džonson, tri puta dnevno tokom dve nedelje.\nOstali su uzeli tabletu koja nije sadržala aktivnusupstancu famotidin.\nKod pacijenata u grupi koja je lečena famotidinom 14 od 16 praćenih simptoma brže je prošlo, uključujući gubitak čula mirisa i ukusa, otežano disanje i bol u predelu trbuha.\nLečenje famotidinom takođe je dovelo do bržeg poboljšanja upalnih markera bez ikakvih štetnih efekata na imunski odgovor pacijenata, saopštili su naučnici u časopisu Gut.\n“Nadamo se da podaci koje objavljujemo nakon ove studije usmeravaju buduća ispitivanja koja su neophodna za potvrdu famotidina kao leka za pacijente sa kovidom-19”, saopštio je dr Tobias Janovic iz “Northwell Health and Cold Spring Harbor Laboratory”, koji je vodio ovu studiju.


Turistička tura kroz Kotež, preko komunalnih i ekoloških katastrofa - www.lobi-info.rs\nTuristička tura kroz Kotež, preko komunalnih i ekoloških katastrofa\nMarija K. 30. septembra 2020., 10:46 3.2k Views\nUG Kotež više puta do sada pokazalo je da ume da organizuje zanimljive akcije koje će skrenuti pažnju na svakodnevne probleme sugrađana iz ovog naselja.\nOsim što su sadili cveće u ulične rupe, organizovali su i seriju koncerata pod nazivom „Pevajmo od muke“.\nNajnovija u nizu ovakvih akcija je i „turistička tura“ koja će voditi sugrađane u obilazak komunalnih i ekoloških problema ovog naselja.\nSve su to problemi dobro poznati svima nama na levoj obali, zatrpani kanali, kanalizacija koja se svuda izliva, divlje deponije koje niču kao pečurke.\n„Gosti“ će se na početku ture okrepiti pićem dobrodošlice u parkiću, koji je već decenijama uzurpirao jedan od komšija. Uz piće posetioci će biti u prilici da čuju kako je park nekada izgledao, dok je postojao mobilijar u nekada zelenoj oazi.\nPrva destinacija na mapi je kanal Kalovita, u kome umesto ribe, sada plivaju delovi automobila, veš mašine, flaše, lopte, kese… ovo nekad bilo mesto na kome su se Kotežani kupali.\nJedna od destinacija je i „kotežanska Vinča“ na obali Dunava, gde se nalazi više od 60 divljih deponija.\nNeće se zaobići ni Jojkićev Dunavac, mesto najskorije ekološke katastrofe gde su uginuli brojni labudovi kao i druge ptice.\nAktivisti UG Kotež nadaju se da će ovim „performansom“ da skrenu pažnju i nadležnih institucija, mada to nije lak zadatak.\nPrethodna objava Deo Borče danas bez struje zabog planiranih radova\nSledeća objava Infostan pustio u rad i mobilnu aplikaciju za prijem i plaćanje računa\nDeo Borče danas bez struje zabog planiranih radova


Poverenje – ključ uspeha savremenog poslovanja - Internet ogledalo\nYou are at:Home»Magazin»Aktuelni broj»Poverenje – ključ uspeha savremenog poslovanja\nEvolucija poslovnog modela je preduslov opstanka, a poverenje u poslovne partnere je ključni faktor dugoročnog uspeha i prosperiteta. Dok se u klasičnim poslovnim sistemima uspeh bazirao na dobrim vezama između poslovnih partnera, moderno doba evoluiralo je taj koncept u nešto što danas nazivamo digitalnim poverenjem.\nDigitalno poverenje možemo definisati kao poverenje koje korisnici imaju u tehnologiju i rešenja, ali i u ljude koji tim rešenjima upravljaju i koji ih kreiraju. Tako je digitalno poverenje i veza između kompanija i rešenja koja omogućavaju pouzdanost, bezbednost, privatnost i proverene informacije. Onog trenutka kada ste za ključni deo svog poslovanja odabrali neko rešenje, vi potvrđujete digitalno poverenje sa kompanijom koja to rešenje pravi.\nNeki od faktora koji su bitni za kreiranje digitalnog poverenja su istorijat poslovanja, korisnička iskustva, broj implementiranih rešenja, potvrđeni rezultati, dobra korisnička podrška i još mnogo toga…


Tanjug 25. novembra 2021. 07:38\nBEOGRAD – Košarkaši Srbije večeras od 20 sati protiv Letonije u dvorani „Aleksandar Nikolić“ počinju kvalifikacije za odlazak na Svetsko prvenstvo 2023. godine, a selektor Svetislav Pešić kaže da će meč protiv Letonije biti izazovan.\n„Očekuje nas izazovna utakmica protiv Letonije koja ima kontinuitet, jer je tokom jula i avgusta igrala kvalifikacije i uigrana je, za razliku od nas koji smo se skupili pre samo nekoliko dana. To je sve početak jednog novog projekta. Ono što je najvažnije, taj nedostatak uigranosti ćemo morati da kompenzujemo jednom velikom željom koju si igrači u ovih nekoliko dana i pokazali. To je ono što me čini zadovoljnim i optimističnim“, rekao je Pešić za sajt KS S.\n„Publika nam je veoma važna, naši navijači. Ako baš ne igramo sa najboljim igračima koje imamo, onda hajde da svi zajedno pomognemo njima da budu još bolji i postanu najbolji“, poručio je Pešić.\n„Ulazimo u kvalifikacioni ciklus koji će trajati gotovo dve godine, a koji zbog sistema takmičenja svaku utakmicu čini veoma važnom. Letonija ume da bude neugodna, sigurno imaju određenu prednost kada je uigranost tima u pitanju, ali sam siguran da ćemo pokazati dobru energiju i igru koja će nas dovesti do željene pobede. Praktično smo na novom početku, nadam se da će i publika to prepoznati i pružiti veliku podršku reprezentaciji u sutrašnjoj utakmici“, naglasio je Teodosić.


Živimo Internet... Globalno – Bezbedno – Lokalno | Media Marketing\nŽivimo Internet… Globalno – Bezbedno – Lokalno\nKonferencija o Internetu DIDS 2016.\nSedma godišnja konferencija o razvoju Interneta u svetu i na .RS i .СРБ domenskim prostorima Srbije – DIDS 2016. biće održana 15. i 16. marta, u Hotelu “Hyatt Regency Beograd”, a organizator je Fondacija Registar nacionalnog internet domena Srbije. Kao i prethodne godine, kreativno rešenje radili su Lazar Bošković (AgitPROP), kreativni direktor, i Miodrag Veselinović (Metropolis), kao art direktor. Za organizaciju događaja i odnose s medijima zadužena je Dragana Pešić – Lević (Blink), a u ime organizatora o DIDS-u brinu Predrag Milićević i Jelena Ožegović.\nKreativni koncept ovogodišnjeg DIDS-a ukratko opisuje i svakodnevni život svih nas i tri tematska bloka Konferencije, kroz slogan: Živimo Internet… Globalno – Bezbedno – Lokalno. Prvi blok je tradicionalno posvećen aktuelnostima u internet industriji na globalnom nivou. Drugi blok baviće se temom internet bezbednosti, a treći blok je, kao i uvek, rezervisan za predstavljanje uspešnih internet projekata na srpskim nacionalnim domenima. Program prvog dana će se odvijati kroz prezentacije, predavanja i panel diskusije, sa oko dvadesetak relevantnih sagovornika i moderatora iz zemlјe i sveta.\nDrugog dana biće održan Regionalni internet forum – RIF 2016, koji će da okupi pozvane predstavnike nacionalnih internet registara iz jugoistočne Evrope, kao i predstavnike državnih organa, lokalnih internet zajednica i globalnih internet organizacija. DIDS se održava uz podršku ICANN-a (Internet korporacija za dodelјene nazive i brojeve), vodeće organizacije za upravlјanje Internetom i rukovođenje njegovom globalnom strukturom.\nKao i do sada DIDS je besplatan za sve posetioce, uz obaveznu registraciju zbog ograničenog broja mesta. Registracija posetilaca počinje krajem februara, preko sajta na adresi dids.rs.\nZanimljivosti: Evo šta se na internetu dogodi u samo jednoj minuti\nGrebonaut - where no lottery player has gone before


ĐUKANOVIĆ: Preko NATO-a do razvijenog Zapada | Mladi Nikšića\nĐUKANOVIĆ: Preko NATO-a do razvijenog Zapada\nCrna Gora ulaskom u NATO odlučuje da izađe iz balkanskog civilizacijskog kruga i priključi se razvijenom Zapadu, izjavio je predsjednik Vlade Milo Đukanović u Nikšiću na tribini o članstvu Crne Gore u NATO-u.\nPremijer je saopštio i da bi Crna Gora bila jedina zemlja koja je ušla u NATO između dva samita i koja u Alijansu ulazi samostalno, a ne u paketu. On kaže da bi to bio presedan i dodatno priznanje našoj državi.\nĐukanović je u Nikšiću rekao i da je realnije nego ikad, da će Crna Gora u decembru dobiti poziv za članstvo u Alijansi.\n“Naši izgledi nikad nijesu bili realniji”, poručio je premijer.\nRazgovor sa potpredsjednikom Sjedinjenih Američkih Država Džozefom Bajdenom, Đukanović vidi kao signal drugim zemljama da Crna Gora ima podršku Vašingtona za dobijanje pozivnice za članstvo u Alijansi.\nOmladinci izborili elitnu rundu kvalifikacija za Evropsko prvenstvo\nIstorijski institut dobitnik nagrade za najbolje opremljenu knjigu na Međunarodnom podgoričkom sajmu knjiga i obrazovanja


Tužilaštvo za RSE: Još nema krivičnog postupka u slučaju privatizacije NIS-a | Autonomija\nTužilaštvo za RSE: Još nema krivičnog postupka u slučaju privatizacije NIS-a\nViše od četiri godine nakon pokrenute istrage nema nijedne podignute krivične prijave\nIstraga o privatizaciji Naftne industrije Srbije (NIS) koju je u avgustu 2014. formiranjem Specijalnog istražnog tima, pokrenuo lično ministar unutrašnjih poslova Nebojša Stefanović i dalje je u početnoj fazi. To je za Radio Slobodna Evropa (RSE) potvrđeno u Višem javnom tužilaštvu u Beogradu.\nViše od četiri godine nakon pokrenute istrage nema nijedne podignute krivične prijave, a Više javno tužilaštvo u Beogradu naložilo je Specijalnom istražnom timu da nastavi rad na prikupljanju dokaza i informacija.\n„Naloženo je da, u saradnji sa javnim tužilaštvom, Specijalni istražni tim nastavi rad na prikupljanju podataka u cilju identifikacije konkretnih lica koja su eventualno izvršila krivično delo koruptivne prirode, prilikom privatizacije NIS-a“, stoji u odgovoru Višeg javnog tužilaštva u Beogradu na upit RSE.\nTužilaštvo takođe navodi da je tokom 2014. i 2016. godine održano više sastanaka između predstavnika Tužilaštva za organizovani kriminal, Republičkog javnog tužilaštva, Apelacionog tužilaštva u Beogradu, Višeg javnog tužilaštva u Beogradu i Specijalnog istražnog tima, na kojima su tužioci zauzeli stav da je neophodno nastaviti dalji operativni rad u cilju utvrđivanja i prikupljanja dokaza. U slučaju da dobije nove činjenice i dokaze, javno tužilaštvo će „razmotriti postojanje osnova za pokretanje krivičnog postupka ili potrebu za prikupljanjem dodatnih obaveštenja“, navodi tužilaštvo.\nPodsetimo, 51 odsto akcija srpske državne naftne kompanije NIS prodato je ruskoj kompaniji Gasprom Njeft 2008. godine bez tendera, za 400 miliona evra, u okviru naftno-gasnog aranžmana između Srbije i Ruske Federacije koji su na današnji dan pre deset godina sklopili tadašnji predsednici dve zemlje Boris Tadić i Dmitrij Medvedev. Tadić i Medevedev bili su potpisnici takozvane „predsedničke izjave“ i krovnog sporazuma o energetskoj saradnji Srbije i Ruske Federacije, koji je trebalo da bude garant za izgradnju gasovoda „Južni tok“ kroz Srbiju i podzemnog skladišta gasa u Banatskom Dvoru.\nProjekat „Južni tok“ nikada nije realizovan, nakon što je Rusija zbog toga što nije bila u mogućnosti da ispoštuje pravila Evropske unije po kojima jedna kompanija ne može biti vlasnik i gasa i gasovoda, odustala od izgradnje gasovoda u decembru 2014. godine, dok Srbija sa Ruskom Federacijom trenutno pregovara o priključivanju na gasovod Turski tok.


Crno-beli Delfini u ulozi Deda Mraza - Vaterpolo klub Partizan - Sportski Centar Banjica\nFOTO: EP vaterpolo 2016.\nEvropsko prvenstvo u vaterpolu Beograd 2016 u saradnji sa humanitranom inicijativom Šampioni srca organizovalo je druženje reprezentativaca Srbije, trojice vaterpolista Partizana Dimitrija Rističevića, Gavrila Subotića i Nikole Jakšića sa decom iz doma u Zvečanskoj.\nZajedno sa vaterpolistima, maskota Evropskog prvenstva Sneško posetila je decu iz doma u Zvečanskoj i podelila novogdišnje paketiće. Naši mladi igrači su uživali u srdačnom i prijatnom druženju sa decom.\nSubotić, Rističević i Jakšić su potvrdili da naša reprezentacija važi za favorita na prestojećem prvenstvu, kao i da postoji pritisak domaćeg terena. Rističević je pozvao građane Beograda i Srbije da dođu u Arenu i učestvuju u obaranju rekorda po broju publike na jednoj vaterpolo utakmici. Ovo prvenstvo je već oborilo rekord po broju ekipa učesnica – dodao je Rističević.\nU kućici Evropskog prvenstva u vaterpolu Beograd 2016 na Trgu Republike sugrađani mogu podržati mališane kupovinom majica. Humanitarna inicijativa Šampioni srca ogranizuje novogodišnju predstavu za decu iz Zvečanske, na osnovu prodatih majica sa likovima Nikole Tesle i Ndaežde Petrović. Novogodišnja predstava će se održati 28. decembra u 18 časova u klub Ben Akiba koji je besplatno dao prostor.


Američka koalicija pronašla hemijsko oružje na teritorijama pod kontrolom DAEŠ-a - 27.10.2017, Sputnik Srbija\nKoalicija koju predvode SAD zabeležila je da je teroristička grupa DAEŠ koristila hemijsko oružje u Siriji i Iraku, saopštio je za Sputnjik portparol koalicije... 27.10.2017, Sputnik Srbija\nvesti, svet, sirija, rajan dilon\n23:24 27.10.2017 (Osveženo: 08:17 28.10.2017)\nKoalicija koju predvode SAD zabeležila je da je teroristička grupa DAEŠ koristila hemijsko oružje u Siriji i Iraku, saopštio je za Sputnjik portparol koalicije Rajan Dilon.\n„Na dva različita mesta otkrili smo mine i ručne protivtenkovske granate sa hemijskim supstancama koje su pokušali da koriste kao hemijsko oružje. Takođe smo videli i zalihe industrijskih materijala, koji bi, kada bi se pomešali, mogli da se iskoriste na neki hemijski način (kao hemijsko oružje)“, rekao je Dilon.\nPočetkom avgusta, koalicija je tvrdila da ne zna da su borci DAEŠ-a upotrebljavali hemijsko oružje u Siriji, što je više puta saopštavao zvanični Damask.\nStejt department je 19. oktobra prvi put priznao da su teroristi grupe Hajat Tahrir el Šam, koja je povezana sa Nusra frontom, koristili hemijske supstance. Ministarstvo odbrane Rusije saopštilo je da je u provinciji Idlibu, u kojoj operiše grupa, „poznat samo jedan slučaj upotrebe hemijskog oružja — u Han Šejhunu“, ali su SAD za to optuživale vladine trupe.


Frizerski saloni u Džordžiji su ponovo otvoreni 24. aprila 2020. (Foto: AP/Russ Bynum)\nU SAD trenutno ima više od 970.000 potvrđenih slučajeva koronavirusa a preminulo je skoro 55.000 ljudi. Međutim, više od 107.000 se oporavilo od virusa, dok mnoga od najteže pogođenih mesta prijavljuju određeni napredak u zaustavljanju širenja bolesti. Debata o ponovnom otvaranju vodi se širom zemlje dok Amerikanci postaju umorni od karantina.\nDanas postoje dve Amerike - jedna je otvorena za biznis a u drugoj još važi naredba ostanka kod kuće.\nGrađani Džordžije imaju sve više opcija - prvo su se otvorile teretane, kozmetički i frizerski saloni a danas se otvaraju bioskopi i restorani, uz ograničeni broj gostiju.\nAmerikanci umorni od karantina, dok traje debata o otvaranju zemlje\nJužna Karolina, Oklahoma i Aljaska takođe se polako otvaraju a danas će dobiti društvo – Tenesi, Misisipi, Arkanzas, Minesota, Kolorado i Montana svi postepeno ukidaju restriktivne mere. Neke, ipak, brine - po koju cenu?\n"Ovo je pogodilo našu zajednicu kao bomba, ljudi su počeli da umiru jedni za drugim, mene to plaši i želim da pitam neke ljude - zbog čega ne nosite masku”, kaže Majkl Fauler, patolog iz Džordžije.\nPlaža u Hantington Biču u Kaliforniji, 26. aprila 2020.\nU Kaliforniji, koju je tokom vikenda zahvatio vreli talas, velike gužve su viđene na plažama u okrugu Orindž koje su otvorene za posetioce.\nA u Čikagu, policija vodi istragu pošto se pojavio video snimak jedne žurke, prepune ljudi.\nŠirom zemlje, nastavljaju se protesti zbog mera zatvaranja. Naoružani demonstranti vidjeni su u Sent Polu, a protesti su održani i u Providensu i Las Vegasu. U državi Merilend, koja je tokom vikenda imala najviše smrtnih slučajeva u jednom danu od izbijanja epidemije, guverner upozorava da je prerano za otvaranje.\n"Želim da nam se ekonomija ponovo otvori čim je to moguće, ali da to uradim na bezbedan način”, poručio je guverner Leri Hogan.\nGuvernerka Mičigena Grečen Vitmer brani odluku da obavezu ostanka kod kuće produži do 15. maja.\n"Znamo da niko ne želi drugi talas. To bi bilo razorno za zdravlje naših građana i našu ekonomiju. Moramo da budemo veoma pametni”.\nU Njujorku, epicentru izbijanja zaraze, gde se broj smrtnih slučajeva bliži cifri od 17.000, guverner Endrju Kuomo objavio je plan u dve faze za ponovno otvaranje države, bez određivanja termina.\n"Niko ne postavlja nikakav datum”.\nStručnjaci za javno zdravlje upozoravaju da će povećane ljudske interakcije i ekonomska aktivnost možda pokrenuti novi talas infekcija, u trenutku kada je zaraza, po svemu sudeći, stavljena pod kontrolu zahvaljujući merama socijalnog distanciranja.\nIako su naredbe o ostanku kod kuće ugrozile mnoga mala i srednja preduzeća, mnogi vlasnici nisu sigurni da li žele da se vrate na posao bez dodatnih garancija da su bezbedni.\n“Ostala bih kod kuće da vlada to podstiče ali oni kažu – najbolje je da se vratite na posao iako je malo rizično”, izjavila je za Rojters 39-godišnja Rojal Rouz, vlasnica studija za tetoviranje u Koloradu.\nKandidat za guvernera Indijane, demokrata Vudi Majers, testira se na Kovid-19 u Indijanapolisu.\nRekordnih 26,5 miliona Amerikanaca podnelo je zahteve za nadoknade nezaposlenima od sredine marta a Bela kuća očekuje veliki porast stope nezaposlenosti ovog meseca. Kevin Haset, ekonomski savetnik predsednika Donalda Trampa, rekao je novinarima da bi stopa nezaposlenosti u aprilu mogla da bude 16 odsto ili veća, i da će "u narednih nekoliko meseci biti strašno."\nSavetnik Bele kuće Piter Navaro izjavio je da se Trampova administracija fokusira na protokole da bi američke fabrike ostale otvorene, što uključuje i preglede radnika.\n"Moraćemo da obavimo rekonfiguraciju fabrika, da koristimo stvari kao što su termoskeneri da im merimo temperaturu na ulasku", izjavio je Navaro za Foks Njuz.\nMasovnije testiranje je i dalje problem. Doktor Debra Birks, jedna od vodećih zdravstvenih stručnjaka u zemlji, kaže da su Sjedinjenim Državama i dalje potrebne inovacije kada je reč o brzom testiranju ljudi.\nKupci u prodavnici Target na Menhetnu u Njujorku drže propisano odstojanje, 1. aprila 2020.\nMnogi će se možda vratiti u potpuno novi tip kancelarija - sa upustvima i ograničenjima na sve strane.\n"Stolovi će biti više razmaknuti. Nadamo se da će na podovima bojama biti obeleženo gde se hoda a gde ne”, navodi Bred Vajt, direktor kompanije "Kušman i Vejkfild".\nTa kompanija za prodaju nekretnina testira nove nacrte da bi se postarala da zaposleni budu bezbedni u radnom prostoru.\n"Jedno što vam sigurno mogu reći je da će nova normala biti sve osim normalne”.


Automobili i motori na slici. - Slike.co.rs\n> Slike na platnu>Urbani motivi>Automobili & motori\n5,670.00 RSD -10% 6,300.00 RSD\nZidne slike automobila i motora štampane na canvas (sliakrskom) platnu.\nAutomobili & motori Pronađeno je 15 proizvoda.\nPrikazuju se 1 - 12 od 15 stavki\nOldtajmer kraj mora\nJednodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas.\n4,600.00 RSD\tNa lageru\nZadnje svetlo kadilaka\nDvodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas.. Slika se sastoji iz 2 dela: Prvi deo - 110x42cm Drugi deo - 110x42cm Ukupna veličina slike je 120x85cm.\n4,800.00 RSD\tNa lageru\nOldtajmer u pustinji\nČetvorodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas. Slika se sastoji iz 4 delova: Prvi deo - 65x30cm Drugi deo - 80x30cm Treći deo - 65x30cm Četvrti deo - 65x30cm Ukupna veličina slike je 120x80cm.\nDukati u polju\nTrodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas.. Slika se sastoji iz 3 dela: Prvi deo - 70x40cm Drugi deo - 60x40cm Treći deo - 60x40cm Ukupna veličina slike je 120x80cm.\nVictory motor u gradu\nStop svetlo kadilaka\n4,850.00 RSD\tNa lageru\nČetvorodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas. Slika se sastoji iz 4 delova: Prvi deo - 65x32cm Drugi deo - 80x32cm Treći deo - 80x32cm Četvrti deo - 65x32cm Ukupna veličina slike je 130x85cm.\nČetvorodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas. Slika se sastoji iz 4 delova: Prvi deo - 60x30cm Drugi deo - 75x30cm Treći deo - 75x30cm Četvrti deo - 60x30cm Ukupna veličina slike je 120x80cm.


Odluke prethodne vlade izazvale velike probleme investitorima – Bankar.me\nOdluke prethodne vlade izazvale velike probleme investitorima\nMay 16, 2022 Montenegro Leave a comment\nOdređene odluke Vlade Zdravka Krivokapića izazvale su velike probleme, zatvaranje preduzeća ili dovele do smanjenja aktivnosti investitora, ocijenio je za Pobjedu ekonomski analitičar Mirza Mulešković. On je istakao da dobar odnos prema investitorima mora da bude prioritet svake vlade i svih aktera crnogorskog društva, jer je Crna Gora, kao mala i otvorena ekonomija, veoma zavisna od direktnih stranih investicija i bilo koje ekonomske komunikacije sa međunarodnim partnerima.\n– Zbog toga država mora uz dijalog sa investitorima doći do rješenja koja će biti u obostranom interesu – smatra Mulešković, koji kaže da je teško dati ocjenu odnosa Krivokapićeve vlade prema investitorima.\nInvestitori sa kojima je Pobjeda razgovarala nijesu željeli zvanično da govore o problemima sa kojima su se susretali tokom mandata Krivokapićeve vlade. Nezvanično kažu da su teško ili nikako stupali u kontakt sa bivšim premijerom i ministrima, te da nijesu bili spremni da ih saslušaju.\nDa ,,eksperti“ nijesu stvorili povoljan ambijent za razvoj biznisa u Crnoj Gori pokazuje to što nijesu obezbijedili nijednu veliku investiciju, dok su ugrozili poslovanje ne malom broju ulagača. Primjer toga je zakupac Svetog Stefana Adriatic properties koji nije mogao da ostvari prava zagarantovana ugovorom, a bivša vlada oglušila se na upade, uznemiravanja, pa i oštećenja luksuznog rizorta. Zbog toga je Aman zatvoren prošle godine, dok je protiv države pokrenuta arbitraža pred sudom u Londonu, vrijedna 100 miliona eura. Šteta koja je time proizvedena državi i njenom imidžu teško da može biti mjerljiva.\nPrema nezvaničnim informacijama Pobjede, tužbu protiv države pokrenuo je i američki biznismen Nil Emilfarb, predsjednik Stratex grupe, kojem je Krivokapićeva vlada prošle godine ukinula pravo na korišćenje Luke Budva. Emilfarb je tada komentarisao da je odluka Vlade nepromišljena i bez pravnog osnova.\nNa pitanje koliko ovakvi sporovi utiču na reputaciju države i jesu li prijetnja stabilnosti javnih finansija, Mulešković odgovara da oni ne mogu donijeti nikakve benefite ni za jednu državu.\n– Ovakvi postupci mogu donijeti isključivo negativne efekte, kako lošu reputaciju, tako i neplanirane troškove koje plaća država. Jasno je da bilo koja presuda, bilo pozitivna ili negativna za Crnu Goru, ne šalje lijepu poruku ostalim investitorima – istakao je Mulešković.\nOvo, kako navodi, treba da nas upozori da prilikom svih investicija država mora na transparentan način da definiše sva prava i obaveze i da se obje strane pridržavaju istih kako ne bi dolazili u ovakve situacije.\n– Sama činjenica da ovakvi postupci odbijaju buduće investitore opominje nas da moramo pažljivije voditi politiku upravljanja privlačenja stranih investicija. Crna Gora je bila i biće veoma atraktivna za sve strane investitore, te trebamo dodatno uložiti napor kako bismo izbjegavali ove negativne konotacije – smatra Mulešković.\nOdbijanje Krivokapićeve vlade da sarađuje sa investitorima zatvorilo je i Novi duvanski kombinat. Kompanija Grand international FZ-LLC o tome je obavijestila javnost u novembru prošle godine, navodeći da zatvaraju fabriku jer nijesu naišli na razumijevanje Vlade, ali ni na korektan odnos carinika u Slobodnoj zoni Luke Bar. Uznemirile su ih i objave u medijima, u kojima su povezivani sa švercom cigareta.\nNedugo potom na red je došao i Kombinat aluminijuma. Najveći industrijski pogon u Crnoj Gori ugašen je poslije 50 godina rada, a bez posla je ostalo 500 radnika. Domaći investitor, biznismen Veselin Pejović, tada je saopštio da ne pristaje na manipulacije EPCG i Vlade, te da neće dozvoliti da građani zbog njega plaćaju skuplju struju. Jasno je, međutim, bilo da su politički razlozi imali velikog uticaja na to da doskorašnja vlast pusti KAP ,,niz vodu“.\nNovo rukovodstvo EPCG pokušava da pomrsi konce i Prvoj banci odlukom da će povuče sve depozite koje imaju u toj finansijskoj instituciji, ali i tvrdnjama da njihovi bilansi nijesu vjerodostojni, te da je poslovanje ugroženo.\nPosao nove vlasti\nDa bi nova vlada ispravila greške prethodne moraće da uradi veliki posao. Mulešković kaže da je u ovom trenutku najbitnije obezbijediti političku stabilnost.\n– Jasno je da je neophodno da svi akteri u društvu dodatno rade da se pokrene proces pristupanja EU i da u narednom periodu izbjegnemo negativne izvještaje o Crnoj Gori jer oni predstavljaju glavne izvore informisanja kvalitetnim stranim investitorima – ukazuje Mulešković i dodaje da investitori traže stabilan zakonodavni okvir.\n– Svi investitotri žele i hoće da znaju kakva ih zakonska regulativa očekuje u državi gdje planiraju da investiraju. Česte promjene, skupo poslovanje, te nedostatak informacija o troškovima poslovanja ih odbijaju. Na kraju, jedna od glavnih aktivnosti države bi trebala da bude i nastavak promocije Crne Gore kao atraktivne destinacije, posebno na tržištima gdje još nijesmo jedna od glavnih država za investiranje, poput SAD i zemalja članica EU – zaključio je Mulešković.\nPOJMOVIinvestitori Mirza Mulešković Vlada\nPrevious Loše vijesti iz Kine pritisle azijske berze\nSljedeći Lučić povodom četvrt vijeka Telekoma Srbije: Bićemo još istrajniji, vrjedniji, posvećeniji\nPrioritet kredibilan i fer poslovni ambijent, dodatna pažnja za IT i digitalne nomade\nUčešćem u programu EBRD-a, Hipotekarna banka će nastaviti da obezbjeđuje podršku crnogorskim privrednicima


Predsjednica Republike Srpske razgovarala u Salcburgu sa članom vlade austrijske pokrajine Salcburg i predsjedavajućim Instituta regija Evrope – Predsjednik Republike Srpske | Željka Cvijanović\nPredsjednica Republike Srpske Željka Cvijanović razgovarala je danas u Salcburgu sa Štefanom Šnolom, članom vlade austrijske pokrajine Salcburg zaduženim za oblasti saobraćaja, infrastrukture i sporta.\nTokom sastanka, sagovornici su razmijenili mišljenje o aktuelnim političkim i ekonomskim temama u Republici Srpskoj, BiH i regionu, posebno u kontekstu mogućnosti za unapređenje privredne saradnje.\nOvom prilikom, predsjednica Cvijanović je izrazila zadovoljstvo činjenicom da su brojni austrijski investitori prepoznali Republiku Srpsku kao perspektivno mjesto za ulaganje, te da je Austrija jedan od najznačajnijih spoljnotrgovinskih partnera i stranih ulagača u Republici Srpskoj.\nS tim u vezi, razmatrane su mogućnosti dodatnog ekonomskog povezivanja pokrajine Salcburg i Republike Srpske, naročito u oblastima infrastrukture, saobraćaja, kao i prenosu znanja u oblasti novih tehnologija.\nŠtefan Šnol, koji je ujedno predsjednik omladine Narodne partije Austrije i blizak saradnik kancelara Sebastijana Kurca, ovom prilikom se interesovao za političke prilike u Republici Srpskoj i BiH, te istakao da saradnja među mladima može predstavljati dobru osnovu za unapređenje na političkom, ekonomskom i institucionalnom planu.\nNa sastanku su dogovoreni konkretni koraci za dalju institucionalnu saradnju kroz zajedničke projekte i aktivnosti koji će se realizovati tokom naredne godine.\nPredsjednica Cvijanović je danas u Salcburgu razgovarala i sa Francom Šausbergerom, predsjedavajućim Instituta regija Evrope. Tom prilikom naglašena je dosadašnja dobra saradnja Republike Srpske sa ovim Institutom, a bilo je riječi i o novom projektu – uspostavljanje kontakt tačaka za regionalnu i evropsku saradnju u opštinama i gradovima Republike Srpske.\nPredviđeno je, takođe, da se predsjednica Cvijanović sastane i sa guvernerom pokrajine Salcburg, predstavnicima Privredne komore Salcburga, te sa predstavnicima dijaspore i članova poslovne zajednice porijeklom iz Republike Srpske.


Naprednjaci čestitali Đurđevdan - juGmedia\nVRANJE – Povereništvo Srpske napredne stranke u Vranju uputilo je čestitku svima koji slave Svetog Đurđevdan čestitamo sa želјom da današnji dan provedu u radosti, veselјu i zdravlјu sa svojim najbližima.\n„Posebne čestitke Srpska napredna stranka upućuje romskoj populaciji u našem gradu kao sastavnom delu našeg društvenog, nacionalnog i kulturnog bića, za koju je ovo jedan od navećih kulturno verskih praznika. Sa želјom da se zajedničkim doprinosom, podrškom i afirmacijom inkluzivnih akcija i planova u domenu lјudskih i manjinskih prava potpuno uklјučite u sve oblasti društvenog života, današnji dan kao simbol života i prirode, uz kolač, jagnje i vrbu, provedite u prazničnom raspoloženju, u miru, radosti i veselјu, okruženi dragim lјudima“, poručuju naprednjaci.\nČestitku je uputio i narodni poslanik ove stranke Dragan Nikolić.\n„Srpskoj pravoslavnoj crkvi,vladiki Pahomiju, sveštenstvu, monaštvu, svim građanima pravoslavne veroispovesti iz Vranja i Pčinjskog okruga i svim pripadnicima romske nacionalne zajednice čestitam Đurđevdan. Kao što je Sveti Georgije ubio aždaju, tako svi treba da ubijemo i najmanje zlo u sebi, zaboravimo na svađe i razmirice i svoja očekivanja usmerimo ka sigurnijoj budućnosti Srbije i bolјem životu svih njenih građana.Želim da današnji praznik provedete sa svojim najbližima,u slozi,lјubavi i pažnji“, kaže Nikolić.\nU džepovima krili 130.000 evra


Fotografija Nikole Vuča iz zbirke MPU u Metropoliten Muzeju\nTanjug 7. oktobra 2021. 10:44\nNJUJORK – Fotografija Nikole Vuča „Zadržano bekstvo nadstvarnosti“ (Beograd, 1929) iz kolekcije Muzeja primenjene umetnosti biće prikazana na izložbi Surrealism Beyond Borders (Nadrealizam bez granica), u Muzeju umetnosti Metropoliten u NJujorku, od 11. oktobra do 30. januara sledeće godine, a zatim u galeriji Tejt Modern u Londonu, od 25. februara do 29. avgusta 2022. godine.\nCilj ove velike internacionalne izložbe je da se nadrealizam, jedan od najznačajnijih pokreta 20. veka, repozicionira i predstavi kao dinamičniji pravac, koji se preneo van francuskih granica i razvijao mimo zvanične grupe, ukazujući na istorijske, nacionalne i lokalne osobenost nadrealizma u različitim svetskim centrima, tokom perioda od gotovo osam decenija.\nFotografija „Zadržano bekstvo nadstvarnosti“ deo je bogate kolekcije nadrealističke umetnosti Muzeja, čiji najznačajniji segment čini fotografsko nasleđe Nikole Vuča (negativi i originalne fotografije). Mada nije bio potpisnik manifesta beogradskih nadrealista, pa tako ni formalno član ove grupe, Nikola Vučo se može smatrati zvaničnim fotografom srpskog nadrealizma, a njegova pozicija može se uporediti s onom koju je u okviru francuskog nadrealističkog pokreta zauzimao Man Rej.\nVučova fotografija „Zadržano bekstvo nadstvarnosti“ predstavlja jedno od antologijskih dela srpskog nadrealizma, čija inscenirana i nadrealna vizuelna struktura predstavlja potvrdu i sublimaciju osnovnih ideja i programskih načela ovog pokreta. Kao takva, fotografija je dobila privilegovano mesto u almanahu Nemoguće – L’impošible (Beograd, 1930), ključnoj publikaciji beogradske nadrealističke grupe.\nObjavljena je dva puta, na početku i na kraju almanaha, simbolično kao njegova alfa i omega: na naslovnoj strani i u okviru programskog teksta beogradskih nadrealista\nUzgred budi rečeno, uz fotogram Vana Bora i dve Vučove fotografije, Zid agnosticizma i Mi nemamo koga da ubeđujemo, čineći deo idejne celine – vizuelni program srpskog nadrealizma.\nFotografija se nalazi u muzejskoj kolekciji od 2005. godine, kada ju je, kao deo zaostavštine Marka Ristića, Muzeju primenjene umetnosti poklonila njegova sestričina, gospođa Jelena Jovanović iz Beograda.


RTCG - Radio Televizija Crne Gore - Nacionalni javni servis :: Ekonomija :: Podržavaju inicijative za stvaranje jedinstvenog tržišta\n10. 11. 2019. 19:43 >> 21:53 2\nPodržavaju inicijative za stvaranje jedinstvenog tržišta\nSavjet za regionalnu saradnju (RCC) podržava sve inicijative koje doprinose stvaranju jedinstvenog tržišta u regionu, po uzoru na ono Evropske unije (EU), zasnovano na četiri temeljne slobode, saopštila je njegova generalna sekretarka Majlinda Bregu.\nTakve inicijative bi, prema njenim riječima, trebalo potpuno da se ugledaju na modele EU, na način da stvore odskočnu dasku ka potpunoj integraciji regiona.\n“Hitno treba raditi na odlučnom uklanjanju barijera u regionu. RCC je ovog ljeta u Poznanju predstavio ideju kretanja širom regiona s ličnim kartama i stoga pozdravljamo sve iskrene inicijative o procesima liberalizacije, bilo da se radi o transportu, trgovini, kretanju ljudi, digitalizaciji ili nekoj drugoj oblasti, jer ovdje više nema mjesta protekcionizmu“, rekla je Bregu nakon sastanka lidera Zapadnog Balkana u Ohridu.\nRCC je, kako je dodala, spreman da nastavi i intenzivira rad na primjeni višegodišnjeg plana o Regionalnom ekonomskom prostoru, pa i više od toga, u sveobuhvatnom obliku.\nBregu je poručila da je svaka inicijativa za ekonomski razvoj regiona, koja je potekla iz regiona i na njega usmjerena, predstavlja suštinsko razumijevanje prirode i prednosti regionalne saradnje.\n„Očekujemo da će ovaj proces zacrtati viziju, dati novu dinamiku i pospješiti nadogradnju i preuzimanje incijative oko novog, unaprijeđenog plana o Regionalnom ekonomskom prostoru i budućnosti Berlinskog procesa. Ta inicijativa ima potencijal da bude od ključnnog značaja u stvaranju nove metodologije pristupanja EU”, zaključila je Bregu.\nUčesnici sastanka razgovarali su o inicijativama uklanjanja barijera slobodnom kretanju robe, usluga, kapitala i ljudi kroz cijeli region.\nOsim lidera sa Zapadnog Balkana, i predstavnika RCC-a, sastanku su prisustvovali i predstavnici EU, Evropske banke za obnovu i razvoj (EBRD), Svjetske banke (SB) i Evropske investicione banke (EIB).\nSljedeći sastanak je planiran za 21. decembar u Draču.


Celulit : Saznanje - ženski magazin\nKreme protiv celulita i druge preparate tokom trudnoće ne treba koristiti jer je retinol koji je sadržan u njima povezan sa nagluvošću kod beba. Tokom trudnoće kod nekih trudnica javlja se veća količina celulita...\nAnticelulit masaža je uspešan način za uklanjanje celulita koja se radi kod osoba koje imaju problema sa ovom pojavom. Ovaj tip masaže treba da izvode obučeni maseri fizioterapeuti. Pokreti koje terapeut izvodi trebaju biti odmereni ...\nKreme protiv celulita su brojne a proizvođači obećavaju lako oslobađanje od celulita ukuliko koristite baš njihove proizvode. Kreme protiv celulita pomažu u privremenom uklanjanju ove pojave i predstavljaju pristupačno rešenje...\nAnticelulit dijeta treba biti u skladu sa energetskim potrebama a ključnu ulogu ima izbor prehrambenih namirnica i njihova priperma. Najbolje dijete protiv celulita bi se zasnivala na svežem voću i povrću poput korenastog povrća ...\nCelulit masaža - koliko je efikasna\nCelulit masaža je jedan od načina da se oslobodite celulita i u kombinaciji sa drugim sredstvima je veoma efikasna. Celulit može biti tvrd ili mekan a tvrd celulit je karakterističan za osobe koje mnogo vežbaju. ...\nHidoromasaža kao anticelulitni tretman\nHidromasaža je jedan od najefikasnijih anticelulit programa. Tretman se obavlja u hidromasažnom bazenu, gde se pritisak vode na telo koristi ako terapija. To se postiže pumpom i pulsatorom različitih brzina...\nJedan od najvećih problema sa kojim se žene suočavaju je svakako celulit i kako celulit skinuti. Iako mnoge od nas misle da ga se ne može nikako osloboditi i da taman kad pomislimo da je nestao ili se smanjio on se ponovo vrati...\nCelulit - zašto nastaje i kako ga se rešiti\nCelulit se najčešće javlja u oblasti gornjeg dela bedara, butinama, sedalnoj regiji, stomaku i kolenima. U glavne uzroke nastanka celulita ubrajuju se način života, pušenje, masna hrana, neunošenje dovoljno tečnosti i vode, zamor...\nVežbanje i fizička aktivnost, posebno aerobne vežbe, pored pravilne ishrane, doprinose uklanjanju celulita. Korisna aktivnost je plivanje ili vožnja rolera. U funkciji skidanja celulita vežbanje ne sme biti naporno...\nCelulit - neprijatelj ženske lepote sa kojim se gotovo svaka žena susreće. Osim genetskog faktora na stvaraje celulit utiču i nedotstatak fizičke aktivnosti, stresan život, ishrana kao i uticaj hormona...\nKoliko pomažu kreme protiv celulita\nKoliko pomažu kreme protiv celulita? Kreme protiv celuta pomažu u borbi protiv ove pojave. Ipak one nisu čudotvorne i ne može se očekivati da će njihovim nanošenjem bez kombinacije sa drugim aktivnostima celulit nestati...\nCelulit - tretiranje celulita\nTretiranje celulita daje najbolje rezultate kada se kombinuje nekoliko različtih metoda za njegovo uklanjanje ili barem smanjivanje njegove vidljivosti. Problem gojaznosti i debljine koji je sve veći problem ljudima širom sveta...\nnetsrbija > ženski magazin > Celulit


Tag / Tornik / Vesti online\nRekordan broj turista uživa na našoj planini i leti\nI ovog leta posetiocima će biti dostupni bob na šinama, panoramska vožnja žičarom, avantura park, tjubing staza, vožnja planinarskim biciklima na posebno pripremljenim stazama za ovaj sport.\nSkijaši i borderi - pravac Zlatibor!\nSki-centar Tornik na Zlatiboru u ponedeljak je počeo da radi za skijaše i bordere, najavili su iz Skijališta Srbije.\nJP Skijališta Srbije najavljuje akciju Nedelja za parove, u kojoj će parovi koji provedu sedam dana na Kopaoniku, Staroj planini i Torniku na Zlatiboru u periodu od 3-10. februara 2013. godine...\nSrpski skijaški centri spremni za turiste\nKonačno su se zabelele planine Srbije, pa će ski-sezona u najpopularnijim ski-centrima početi upravo onako kako je i planirano. I da nije pao sneg, staze Kopaonika i Tornika kompletno su pokrivene...


CRNA GORA: REFORMA MEDIJA NAILAZI NA TESKOCE | Institute for War and Peace Reporting\nCRNA GORA: REFORMA MEDIJA NAILAZI NA TESKOCE\nIzbor clanova saveta koji je ustanovljen da bi nadgledao rad novog javnog medijskog servisa zemlje izazva sve vece nesuglasice.\nParlament Crne Gore usvojio je prosle nedelje zakon kojim se elektronski mediji u drzavnom vlasnistvu pretvaraju u nepristrasni javni medijski servis.\nIpak, cini se da ce zakon koji obavezuje vise od 400 nevladinih organizacija, NVO, da izmedju sebe odaberu telo od 11 clanova - koje je nazvano Savet za radio i televiziju Crne Gore - sa zadakom da definise uredjivacku politiku izazvati haos. S obzirom na podeljenost u drustvu, tesko je zamisliti da je moguce doci do konsenzusa o pitanju ovih imenovanja.\nOdluka da se transformisu mediji doneta je 12. novembra, samo par sedmica nakon sto je koalicija crnogorskog predsednika Mila Djukanovica, koja ujedinjuje Demokratsku partiju socijalista, DPS, i Socijaldemokratsku partiju, SDP, odnela ubedljivu pobedu na prevremenim parlamentarnim izborima organizovanim u oktobru.\nPrvi potezi usmereni na transformaciju drzavnih medija datiraju od pre godinu ana, kada su vlasti zapocele pripremu tri zakona o radiju i televiziji i medijima uopste. Strucnjaci za komunikacije angazovani su da daju savete, i citav proces je stavljen pod nadzor Saveta Evrope, Clana 19, Evropskog instituta za medije i domacih nevladinih organizacija.\nPosle 11 meseci rada i stalnih revizija, zakoni su dobili odobrenje Saveta Evrope i predlozeni su za usvajanje. Ipak, citav proces je obustavljen kada je projugoslovenska opozicija, uz pomoc nekada provladinog Liberalnog saveza, LS, u martu preuzela kontrolu u parlamentu.\nNovi zakoni o medijima su usvojeni, ali njihova implementacija je odlozena za sest meseci. U tomom periodu je nova vecina u parlamentu postavljala svoje urednike u drzavne medije, nadajuci se da ce im to obezbediti pobedu na oktobraskim izborima.\nUmesto toga, Djukanovic je dobio apsolutnu vecinu i zakoni o medijima su odmah implementirani. To je znacilo hitno osnivanje Saveta za radio i televiziju Crne Gore koji elektronske medije treba da organizuje kao javni servis, da izabere upravni odbor i odobri imenovanje direktora.\nSvaki od sektora u kojima deluju nevladine organizacije - sto ukljucuje obrazovanje, kulturu, novinarstvo, ljudska prava, sport, turizam, ekologiju i zastitu prava dece i etnickih manjina - treba da izabere svog predstavnika za savet.\nClanovi saveta ne mogu biti politicari na funkcijama, pripadnici lokalnih organa vlasti, drzavni zvanicnici, niti bilo ko ko bi mogao imati sukob interesa zbog posla koji vec obavlja.\nAli, malo je verovatno da ce nevladine organizacije postici konsenzus oko imenovanja. Dva od tri tela koja predstavljaju novinare, Udruzenje novinara i Udruzenje profesionalnih novinara, vec su izasla sa zahtevima da predstavnici budu birani iz njihovih redova.\nNezavisni sindikat takodje je signalizirao da nije spreman na saradnju sa sindikatom koji podrzava vladu. Vodja prvog sindikata, Vesna Pejovic, izjavila je za okruglim stolom o novim medijima koji je odrzan 4.novembra da ce clanovi njenog sindikata imati velikih problema u postizanju saglasnosti o zajednickom predstavniku.\nU situacijama kada se ne moze postici konsenzus, parlament ima ovlascenje da izabere kandidata koji ima najvecu podrsku.\nPosto zakon daje nevladinim organizacijama rok od samo 30 dana da izaberu svoje predstavnike za savet, ostalo je malo vremena za prevladavanje svih ovih razlika.\nUocavajuci probleme u selekciji kandidata, Stevo Muk, direktor Centra za razvoj nevladinih organizacija, mogao bi pokrenti sopstvenu inicijativu za postizanje sporazuma izmedju razlicitih grupa o izboru predstavnika.\nDrzavni organi potvrdjuju da se nece mesati. Abaz Dzafic, koordinator parlamentarnog komiteta za pripremu novih zakona i pomocnik sekretara za informisanje, izjavio je da je to sada posao nevladinog sektora.\n"Sada civilni sektor mora postici sporazum", kaze on. "Ako su u stanju to da urade, mogu samo da im pozelim srecu. Savet ce poceti da funkcionise cim budu izabrane dve trecine clanova."\nBoris Darmanovic je urednik IWPR-a u Podgorici.


Likvidacija Stojanovića osveta Luke Bojovića za smrt advokata Miše Ognjanovića - Večeras u Dijaspori\nMix najnovijih vesti Likvidacija Stojanovića osveta Luke Bojovića za smrt advokata Miše Ognjanovića\nPolicija posle eksplozije na Novom Beogradu, u kojoj je poginuo Strahinja Stojanović, a teško povređena kolumbijska državljanka Sonja Suarez Gomez, vodi istragu samo u jednom pravcu i to ka Luki Bojoviću i Filipu Koraću, piše Nova.rs.\nUbica, koji je prema opisu svedoka, bio obučen u crnu odeću i maskiran crnim kačketom, sačekao je advokata u prolazu između zgrada.\nKada se Ognjanović sa sinom dovezao do zgrade, a zatim pešice krenuo ka ulazu, ubica je pritrčao i ispalio nekoliko kratkih rafala iz automatskog oružja.\nOgnjanović je pao pogođen s tri metka, dok je ubica pobegao kroz prolaz i prema izjavama svedoka, utrčao u crni automobil parkiran u blizini i odvezao se.\nOgnjanovićev najčuveniji klijent bio je upravo Luka Bojović. Ognjanović je Bojovića zastupao na sudovima poslednjih deset godina, u Srbiji i Španiji, gde izdržava kaznu od 18 godina zatvora.\nOn je posećivao Luku u zatvoru u Madridu, a imao je kontakte i sa ostalim njegovim saradnicima.\nBeogradski advokat Dragoslav Miša Ognjanović svoju radnu karijeru započeo je kao policijski inspektor u Odeljenju za ubistva beogradske policije.\nPoliciju je napustio kada su za vreme jedne akcije ranjena dvojica njegovih kolega. Posle napuštanja policije prešao je u advokaturu gde je doživeo zvezdani uspon, jer se pročulo da je bio odličan poznavalac krivičnog prava, što mu je obezbedilo da zastupa jake klijente.\nIskorak u njegovoj karijeri bilo je angažovanje u pravnom timu koji je pomagao Slobodanu Miloševiću u Hagu. Na listi njegovih klijenata bili su i pokojna Mirjana Marković, kao i Đorđe Prelić u vezi slučaja “Taton”.\nThe post Likvidacija Stojanovića osveta Luke Bojovića za smrt advokata Miše Ognjanovića appeared first on Luftika.\nPrethodni tekstŠTO MU SE DOGODILO? Ovaj poznati glumac nekad je bio veliki miljenik žena, a danas… Teško ga je uopće prepoznati\nSledeći tekstSEZONA IZ PAKLA U CRNOJ GORI: Bez posla ostalo više od 40.000 ljudi, najveći udar pretrpeo grad na moru


Novak Đoković u duelu sa Markom Čekinatom u trećem kolu turnira u Šangaju (Foto: AP/Andy Wong)\nNajbolji srpski teniser Novak Đoković ostvario je i drugu pobedu na turniru serije Masters 1000 u Šangaju - 6:4 i 6:0 protiv Italijana Marka Čekinata i plasirao se u četvrtfinale u kojem ga očekuje Južnoafrikanac Kevin Anderson.\nĐoković je dominirao u duelu sa igračem, koji ga je ove godine pobedio u četvrtfinalu Rolan Garosa, ali se mučio da oduzme servis Italijanu u prvom setu, koji je trajao čak 47 minuta.\nMeđutim, kada je konačno uspeo u sedmom gemu, usledila je skoro savršena igra 3. na svetskoj rang-listi, koji je osvojio osam od devet gemova do kraja meča i posle ukupno 70 minuta obezbedio plasman u narednu rundu.\nBila je to 15. uzastopna pobeda Đokovića i 28. u poslednjih 30 mečeva, od poraza od Čekinata - tada 73. igrača sveta - u Parizu.\nAnderson je do četvrtfinala stigao pobedom nad Grkom Stefanosom Cicipasom - 6:4, 7:6 (1) u njihovom prvom međusobnom duelu.\nĐoković i Anderson do sada su igrali sedam puta, Srbin vodi 6:1, uključujući i ovogodišnje finale Vimbldona. Anderson je nedavno pobedio Đokovića u egzibicinom "Lejver kupu", ali se taj poraz ne računa u njihovom međusobnom skoru.\nPobedniku turnira pripašće 1.000 poena za svetsku rang-listu i ček na 1.360.560 dolara.


Pariz se "urbanim šumama" bori protiv klimatskih promena - BIGportal.ba\nGradske vlasti Pariza su predložile stvaranje “urbanih šuma” da bi se taj grad bolje suočio s visokom temperaturom koja bi kroz narednih 30 godina mogla da bude visoka kao u Kanberi, u Australiji, ali taj ambiciozni projekat izaziva sumnje.\nTakozvana “strategija gradskog osveženja” koju podržava gradočelnica Pariza An Idalgo, ima za cilj stvaranje parkova, vrtova i plantaža kako bi bilo manje betona koji povećava temperaturu vazduha.\nPredviđa se stvaranje 30 hektara dodatnog zelenog prostora i sađenje 20.000 stabala drveća. Ovog leta se predviđa otvaranje za građane devet hektara nekadašnje železničke pruge, uz četiri “urbane šume”.\nZa sada ne postoji datum ni budžet za “projekte vegetalizacije” Pariza, ali su neki odbornici izrazili negododanje, smatrajući da ne postoje “urbane šume” i da su to sve samo najave.\nNaučnik Vens Vigije je rekao da naučno ne postoji definicija za “urbane šume”, ali je priznao da vegetacija smanjuje visoku temperaturu.


Protesti u Srbiji: Kako zakoni definišu prekoračenje ovlašćenja policije : Južne vesti\nŽikica Stevanović, novinar agencije Beta, izveštavao je sa protesta u Beogradu kada je nekoliko policijaca potrčala ka njemu - iako je držao legitimaciju i vikao 'Novinar, novinar!', pretučen je pendrekom.\n„Prvi udarac koji sam dobio bio je udarac pendrekom. Ne znam da li je prvi bio po ramenu, pa po glavi. Pao sam na zemlju", priča Stevanović za BBC na srpskom.\n„I dok sam već ležao, krvav, policajac je prišao i počeo da me psuje i udara", priča.\nOd prvog protesta u Beogradu u utorak, A11 dokumentuje slučajeve prekomerne upotrebe sile - na desetine ih je, kažu.\nIako je ministar unutrašnjih poslova Nebojša Stefanović izjavio da su policajci na protestima u Beogradu reagovali „tek kada im je život bio ugrožen", demonstranti svedoče da ih je policija tukla uprkos tome što nisu učestvovali u neredima.\nKancelarija Zaštitnika građana je saopštila da je „direktnim uvidom na terenu" na protestu 8. jula u Beogradu utvrđeno „da policija nije koristila prekomernu silu".\n„Bilo je, međutim, pojedinačnih slučajeva zbog kojih će Zaštitnik građana pokrenuti postupke kontrole zakonitosti i pravilnosti rada MUP-a", saopšteno je iz kancelarije.\n„Oni su udarali sve ljude na ulici, ja nisam prvi koga su tukli", kaže.\n„Slika policijske brutalnosti na protestima je i snimak koji smo objavili sinoć, a koji je nastao u 21:59 časova na Terazijama", kaže Ćurčić.\n„Posle su ga dvojica policajaca pomerili kao kesu đubreta na stranu i nastavili dalje", dodaje Ćurčić.\n„Policijska brutalnost je prekomerna upotreba sile ili upotreba sile koja nije opravdana ili razumna u određenim okolnostima", objašnjava Ćurčić.\n„Zakon o policiji obavezuje policijske službenike da upotreba sile bude postupna i srazmerna, odnosno od najlakšeg prema težem sredstvu prinude i, u svakom slučaju, uz minimum neophodne sile i onda kada je to neophodno", kaže Đorđević.\n„Prilikom upotrebe sredstava prinude neophodno je da policajci najpre štite ljudski život i prouzrokuju što manje povreda", kaže.\n„Svi su na ivici nerava i usejana je atmosfera, ali kada vidite da policajac udara pendrekom nekoga ko ne učestvuje u nasilju ili na bilo koji drugi način sprečava postupanje policije, onda se radi o policijskoj brutalnosti", ističe Ćurčić.\n„Ko zlostavlja drugog ili prema njemu postupa na način kojim se vređa ljudsko dostojanstvo, kazniće se zatvorom do jedne godine", piše u članu 137. Krivičnog zakonika.\n„U idealnim uslovima, Odbor za odbranu i unutrašnje poslove Narodne skupštine bi trebalo da traži vanredni izveštaj od policije povodom postupanje tokom protesta", ističe Đorđević.\n„Vidimo civile koji nekoga hapse i odvode, a mi ne znamo da li su to civili pripadnici Ministarstva unutrašnjih poslova ili ko zna ko", kaže.\n„Civilna odeća ih ne isključuje od odgovornosti na koju ih obavezuju propisi", kaže Ćurčić.\n„Ja sam njima u lice vikao da sam novinar, ali činilo mi se da ih je to okuražilo da biju još jače", kaže Stevanović.\n„Igora je... i pored novinarske legitimacije, policija držala više od sat vremena sputanog na asfaltu da bi ga zajedno sa grupom građana odvezla u nepoznatom pravcu", piše u saopštenju festivala, i dodaje da advokatu nije dozvoljeno da ga vidi i uveri se u njegovo zdravstveno stanje.\n„Supervizorski tim Direkcije policije koji nadgleda pojedinačne predmete ugrožavanja bezbednosti novinara trebalo bi da ispita sve slučajeve napada i utvrdi propuste", kaže.\n„Kada sam to objavio nasilje nije doseglo ove razmere. Motiv je patriotski", kaže Rašuo za BBC na srpskom.\nPosle dva dana protesta u Beogradu, javilo mu se dvoje ljudi - devojka jednog novinara koji je uhapšen jer se našao među demonstrantima i jedna koleginica kojoj nisu dopustili da vidi svog klijenta u noći kada je uhapšen.\n„Poznajem bivšeg novinara Bete koji je prebijen 2008. godine na protestima i pravni proces je trajao više od pola decenije. Pitanje je da li neko ima materijalne snage za to", kaže.\n„Ako zanemarimo batine jer te rane će zarasti, brine me što se šalje poruka mladim novinarima da nisu bezbedni", kaže.


I. Đ. 10. aprila 2017. 13:04\nČlan Savetničke grupe za evropsku politiku Dane Telski smatra da bi jasnoj parlamentarnoj većini, koju je obezbedila opozicona SDSM Zorana Zaeva, trebalo da bude dozvoljeno da bez daljeg odlaganja odabare predsedavajućeg u parlamenta, a u suprotnom predlaže uvođenje sankcija za pojedince u Makedoniji.\nU saopštenju koje prenosi Juropian vestern Balkans, Taleski navodi da su dela predsednika Makedonije Đorđa Ivanova „sramotna, neprihvatljiva i protivna Ustavu“.\nIvanov je, naime, više puta do sada odbio da mandat za formiranje nove makedonske vlade da opozicionom lideru Zoranu Zaevu.\nIvanov smatra da je Zaev podlegao ucenama albanskih partija i prihvatio njihovu platformu koja ugrožava integritet i suverenitet Makedonije.\nPrema Taleskom, primarna odgovornost izabranih zvaničnika i političkih lidera u Makedoniji je da deluju u skladu sa demokratskim standardima, Ustavnim i pravnim normama, zdravim razumom u cilju okončanja krize i sprečavanja eskalacije nestabilnosti.\nOn dalje tvrdi da, pošto je tu jasna parlamentarna većina, „trebalo bi da joj bude dozvoljeno da bez daljeg odlaganja odabere predsedavajućeg u parlamentu“.\nŠto se tiče budućih koraka EU, Taleski veruje da „politička podrška povratku demokratije i vladavini prava“ može da pomogne.\nOn opisuje to kao „meke“ mere, što bi značilo da Evropa, možda i uz silu, prisili Ivanova da mandat preda Zoranu Zaevu, a da Nikoli Gurevskom i VMRO-DPMNE naloži da prestanu sa parlamentarnom blokadom.\nTaleski je u saopštenju predlaže i „tvrde“ mere, ili usmerene sankcije prema pojedincima koji degradiraju demokratiju u Makedoniji i vode je ka autoritarnoj državi u vidu ograničenja putovanja i oduzimanja sredstava.


Desant na Drvar - Sportske vesti - Savremenisport.com\nNaslovna / Sportske vesti / Desant na Drvar\nOd danas 13.avgusta pa do nedelje 15.avgusta vikend u Drvaru u Bosni i Hercegovini će biti obeležen događajem koji više od deceniju nije održan na ovom prostoru. Oko 80 pilota paraglajdera iz regiona (Bosna i Hercegovina, Srbija, Hrvatska, Slovenija) će učestvovati na međunarodnom takmičenju u paraglajdingu – „Desant na Drvar“. Organizatori takmičenja su Opština Drvar, Vazduhoplovni savez Srbije i Paraglajding klub „Drvar“.\nTakmičenje je prvobitno planirano za maj mesec, ali je zbog nepovoljnih vremenskih prilika pomereno za ovaj termin, koji obećava dobro vreme i letenje u ova tri dana. Piloti će imati takmičarske zadatke preleta od preko 100 kilometara, a sve to će moći da se prati putem interneta uživo, putem najsavremenije satelitske tehnologije za praćenje pilota na paraglajding takmičenjima.\nPored organizatora, podršku takmičenju će dati i Helikopterski servis Republike Srpske, Gorska služba spasavanja, Dom zdravlja Drvar i druge organizacije koje su prepoznale značaj ovakvog događaja u Opštini Drvar.\nZahtevan teren sa dobrim termičkim strujanjima privukao je veliki broj kvalitetnih pilota koji učestvuju, a da se takmičenje odvija u savršenom redu vodiće računa direktor takmičenja Željko Ovuka, generalni sekretar VSS i lokalni domaćin Marko Zarač, osnivač Paraglajding kluba „Drvar“. Inače, Paraglajding klub „Drvar“ je zvanično osnovan 2020.godine, a paraglajding je zaživeo na ovom prostoru od 2018.godine, kada su izvedeni prvi letovi paraglajderom. Zato će ovaj veliki međunarodni događaj biti značajan za razvoj paraglajdinga kako u samom Drvaru, tako i šire u celom regionu.\nDatum: 13.08.2021. Autor: Svetlana Bradić\nFinalne kvalifikacije za svetsko IeSF...


Janković: Beli je sjajan mladi čovek, potreban je Srbiji - Niške novine\nNaslovna strana » Janković: Beli je sjajan mladi čovek, potreban je Srbiji\n– Vlada je strane institucije nadležne za monitoring izbornog procesa, pozvala prekasno i to pokazuje da će 2. aprila biti pokušaja malverzacije tokom glasanja za predsednika Srbije – rekao je Janković novinarima u Subotici pred početak predizbornog skupa.\n– Dolazeći u Suboticu video sam službene automobile s rotacijama koji idu u Novi Sad, na skup podrške Aleksandru Vučiću koji s pozicije premijera Srbije vodi kampanju za predsednika, a to je jedina funkcija koju formalno nije uspeo da stavi pod svoju šapu – ocenio je Janković.\n– Vlast ne treba da se plaši ni mene ni opozicije, već institucija i zakona Srbije koji će ponovo važiti pođednako za sve građane Srbije, a pre svega za one koji su na vlasti – rekao je Janković.\n– Ovo što sada radimo je pokušaj da vratimo Srbiju sa zaobilaznog puta koji ne vodi nigde, osim u propast – dodao je on i poručio da nema pravo da se osvrće na napade u medijima jer oni oslikavaju samo suštinu problema u kome se zemlja nalazi.\n– Možda su u nekom trenutku pomislili da je sve nemoguće i okrenuli glave, ali ja nemam razumevanje za to, ja imam decu i porodicu kao i svi drugi, želim da budem deo Srbije koja će takvim ljudima biti oslonac da ponovo rade svoj posao, ne plašeći se stranke, ni bilo kog partijskog lidera, ni Aleksandra Vučića koji je pomislio da je država i da je gospodar naših života“, rekao je Janković.\n– Mi ne možemo biti država u kojoj se zakoni donose u krugu prijatelja, već u institucijama – rekao je Janković.\n„Mi smo država koja je zaboravila na svoju funkciju, umesto da bude servis građana, država je građane pretvorila u svoj servis“, rekao je Janković na skupštini Mađarskog pokreta.\nNakon Skupštine Mađarskog pokreta Janković će u centru Subotice održati predizborni skup.\nTagoviIzboriIzbori 2017Izbori SrbijaSaša Janković\n19/03/2017 u 14:09\nne moze jankovic da vodi politiku iz kruga dvojke\nne ide bre ljudi takav je bio tadic


Čačak u jednom danu posetili predsednik i premijerka | 032info.rs\nPredsednik Srbije Aleksandar Vučić posetio je danas radove na izgradnji auto-puta E-763, deonica Preljina-Požega. Predsednik je istakao da je situacija na gradilištu slika današnje Srbije, slika budućnosti.\n„Ponosan sam i srećan što ljudi danas mogu da vide kojom brzinom Srbija napreduje. Srećan sam što važnu deonicu završavamo, na ovo se čekalo decenijama. Čačak konačno rešava sve svoje probleme u saobraćajnoj smislu. Neće više ni jedan kamion morati da ide kroz centar Čačka. Ovo je dobro za normalniji život u Čačku koji nije bio lak zbog ogromog saobraćaja koji je tamo prolazio“ – rekao je Vučić, ističući da će ova deonica na potpuno drugačiji način da otvori Ovčarsko-kablarsku klisuru.\nKako je rekao predsednik, svi će moći da vide koliko je ovaj deo Srbije lep, naglašavajući da je ponosan i srećan što vidi ovakvo gradilište i ovoliki broj ljudi na njemu, a posebno je zahvalio radnicima kineske kompanije.\n„Ponosan sam što će Čačak postati saobraćajno čvorište, što će se vrlo brzo isplatiti sve ono na čemu se intenzivno radilo u proteklom periodu.\nMnogo je vrednih i zaslužnih ljudi, kojima sam zahvalan na intenzivnom radu, pre svih predsedniku Aleksandru Vučiću. Najviše sam srećan zbog svojih sugrađana, ali i svih putnika, koji će ubrzo koristiti ovu modernu deonicu za saobraćaj. Ono što nam pruža modernizacija saobraćajne infrastrukture od nemerljivog je značaja za sve segmente našeg društva i za celokupni razvoj našeg kraja, a posebno Ovčar Banje, u kojoj ćemo danas ugostiti i premijerku Anu Brnabić.“ – rekao je Milun Todorović.\nNakon obilaska radova, sa predsednikom Republike Srbije, na izgradnji auto-puta E-763, deonica Preljina-Požega, Todorović se uputio ka Ovčar Banji gde je dočekao Anu Brnabić, predsednicu Vlade Republike Srbije.\nPREMIJERKA BRNABIĆ U POSETI OVČAR BANJI\nPremijerka Ana Brnabić danas je posetila Ovčar Banju, u čiju revitalizaciju je do sada uloženo 185 miliona dinara. Ovo je njena treća poseta ovom zaštićenom području, a kako je istakla veoma je zadovoljna na koji način se izvode radovi. Izgradnja autoputa Miloš Veliki i revitalizacija Ovčar Banje, zapravo su jedan projekat.\n„Ono što će nam autoput omogućiti je potpuno izmeštanje saobraćaja iz Ovčarsko-kablarske klisure i nakon više od 60 godina ćemo ovaj predeo izuzetnih odlika vratiti prirodi i ljudima. Želeli smo da te dve stvari radimo paralelno, da kada pustimo u saobraćaj deonicu do Požege, praktično u isto vreme pokažemo šta smo sve uradili u Ovčar Banji.“ Premijerka je istakla da je za rezultat neophodan zajednički rad svih resorno zaduženih ministarstva u okviru Vlade Republike Srbije, javnih preduzeća i lokalne samouprave, što je slučaj u okviru ovog projekta.\n-Videli smo danas da su završeni amfiteatar, trg i park, pristanište na jezeru Međuvršje, rekonstruisana je železnička stanica, kao i pristupna saobraćajnice ka vrhu Kablara sa dva parkinga. Očišćena je trava i trska na jezeru Međuvršje, završena je mini studija za projekat izmuljavanja jezera Međuvršja, parking manastira Blagoveštenje u Ovčar banji, a do kraja godine se očekuje završetak Prirodnjačkog centra. U narednom periodu, je opredeljeno još 500 miliona dinara.\n„Ono što se očekuje u narednoj fazi, između ostalog je, Projekat čišćenja jezera Međuvršje za šta je opredeljeno 40 miliona evra, izgradnja RH centra, što su kapitalne investicije. Izmuljavanje jezera trajaće sigurno dve, tri godine, ali je od izuzetnog ekološkog značaja. Izgradićemo jedan od najlepših vidikovaca u Srbiji na Kablaru i to će biti jedini stakleni vidikovac u našoj zemlji, sa vizitor centrom. Veoma bitan podatak je da je novom uredbom koja je usvojena na Vladi 29. jula, povećana površina postojećeg zaštićenog područja Ovčarsko-kablarske klisure na skoro 5.000 hektara, što je, pravi način kako se treba boriti za očuvanje životne sredine. Zahvalio sam se premijerki Ani Brnabić na poseti, ali i na izuzetno velikom ulaganju u Ovčarsko-kablarsku klisuru.“ – poručio je Todorović.\n„Danas je veliki dan za Čačak, imali smo zadovoljstvo da su nas u istom danu posetili predsednik Aleksandar Vučić i premijerka Ana Brnabić. Ono što je veoma važno je da ćemo na samo osam kilometra od petlje u Pakovraću imati prelepi ambijent u Ovčar Banji. Veoma smo posvećeni ovom poslu i želimo da u naredne dve godine čitava Ovčarsko-kablarska klisura bude biser Zapadne Srbije. Investirali smo puno, ali ovo je tek početak, jer sa ovakvom podrškom predsednika Vučića i premijerke Brnabić, ubeđen sam da ćemo u narednih nekoliko godina biti ponosni na naš turistički biser.\nOčekujemo da sledeća poseta premijerka bude u martu naredne godine kada bi, trebalo da bude postavljen kamen temeljac za izgradnju vidikovca na Kablaru.“ – zaključio je Todorović.


„Protesti protiv diktature“ u više gradova u Srbiji u vreme zaključenja ovog broja Mozaika trajali su 9. dan.\nU nedelju su mladi protestovali u Beogradu i drugim gradovima Srbije. Ispred Doma Narodne skupštine na „Protestu protiv diktature“, demonstranti su sa transparentima posedali na stepenište ispred parlamenta. Protest je počeo u 18 sati i prošao bez incidenata, a okupljeni su prošetali centralnim gradskim ulicama uzvikujući „Vučiću lopove“, „Vučiću lopove, pokrao si izbore“, „Ima nas“, „Onesvesti se“, „Ostavke“, „Ko ne skače taj je Vučić“ i pevali pesmu „Vuče, vuče, bubo lenja“.\nTokom prolaska kolone ulice su bile zatvorene za saobraćaj. Na čelu povorke bili su dobošari i veliki transparenti „Dole diktatura“ i „Vučiću Šrederu“.\nOkupljeni su prošetali od skupštine preko Terazija do Trga Republike pa do Takovske ulice, a ispred zgrade RTS-a posedali su na kolovoz i održali Minut ćutanja. Nakon toga su uzvikivali „Hoćemo uživo“, „RTS-SNS“ i „Ostavke“. Demonstranti su posedali i ispred zgrade Vlade Srbije, a dok su prolazili pored Studija B demonstranti su zviždali, kao i ispred Skupštine grada. Uzvikivali su i „Siniša, lopove“, „Kupi nam diplome, Nebojša“, „Izlazite napolje“.\nMeđu transparentima moglo se videti „Mi smo revolucija, to nije naša Srbija“, „Šatro svi smo isti, ali svinje ipak vladaju“, „Hoćemo kulturu, a ne diktaturu“, „Nećemo da budemo jeftina radna snaga“, „I vazduh ste privatizovali“, „Nije bot nego skot“, „Dalje nećeš moći, zvaću decu“ i „Protiv terora vlasti“.\n„Upozoravao sam na makedonski scenario i čekao da dođe\nPremijer i izabrani predsednik Srbije Aleksandar Vučić poručio je 10. aprila onima koji protestuju širom Srbije da mogu da rade šta žele, ali da mir i stabilnost ne mogu da ugroze. Za proteste je optužio Sašu Jankovića i Vuka Jeremića i rekao da na ulicama neće rešiti ništa. Vučić je na TV Hepi rekao da su učesnici „Protesta protiv diktature“ večeras (10. aprila) konačno rekli šta hoće i da nije trebalo da „čekaju deset dana da bi rekli da traže njegovu smenu“.\n„Neki političari danas žele da uvedu novi princip ako nam se nešto ne sviđa mi ćemo to rešiti na ulici. Na ulici nećete rešiti ništa“, rekao je Vučić i dodao da neko želi da uvede Srbiju u dugoročnu nestabilnost, a da on to neće dozvoliti. „Ništa im nije dovoljno, jer sve mora da se rasturi, da se Srbija rasturi, šta god radili – ne dam im da se rasturi Srbija. Znao sam ko im je meta, uvek kažem da ću zaštiti stabilnost Srbije, zato na demonstracijama nema policije, nema nikoga da ih ometa, radite šta hoćete...“, rekao je Vučić. „Hoćemo da smenimo Vučića, hoćemo da ukinemo demokratiju... to je odmah trebalo da kažu, a ne da čekaju deset dana da im neko to smisli, pa da Saša Janković može to da traži...“, dodao je on i konstatovao da su mlade ljude pokušali da zloupotrebe u političke svrhe, a da se 10. aprila došlo do onoga što je, kako kaže, suština. „Onaj ko veruje u spontane demonstracije je veoma naivan čovek. Tako nešto ne postoji u savremenom svetu i to ne postoji ni na jednom jedinom mestu. Rekao sam ranije, pred izbore, da će pokušati da sprovedu ’makedonski scenario’ i čekao sam da do toga dođe. Došao je dan kada su imali pravo da traže uvid u izborni materijal“, rekao je Vučić i dodao da je RIK o izbornom procesu dobila samo 43 prigovora, što je, kako je naveo najmanje u istoriji.\nPrema njegovim rečima, pokušavaće se i s razaranjem parlamenta i nagovestio mogućnost raspisivanja vanrednih parlamentarnih izbora.\n„Zato nisam u stanju da u potpunosti isključim mogućnost vanrednih izbora, jer u haosu nije moguće raditi“, rekao je premijer i izabrani predsednik. (Beta, N1)\nNa ulicama nije bilo vidljivo prisustvo uniformisanih policajaca, osim saobraćajaca.\nProtesti su organizovani putem društvenih mreža, pri čemu i dalje nisu poznati zvanični organizatori.\nMeđu zahtevima učesnika protesta, kojih je 9. aprila u jednom momentu bilo i oko 10.000, su smena predsednice parlamenta Maje Gojković, čelnika RTS-a i urednika informativnog programa RTS-a, smena članova saveta REM-a.\nStigli su i novi zahtevi: pojednostavljenje procedure glasanja u dijaspori i poništavanje lažnih doktorata visokih funkcionera SNS Nebojše Stefanovića i Siniše Malog.\nProtestuje se i u Novom Sadu, Subotici, Nišu, Čačku, Kruševcu i još nekoliko gradova.\nU ponedeljak, 10. aprila, stigli su i dalji zahtevi studenata koji organizuju proteste u celoj Srbiji. Saopštili su da „traže kompletnu smenu političke elite na čelu sa Aleksandrom Vučićem, fer i slobodne izbore, ukidanje diktature“.\n„Zahtevi su: ukidanje diktature i kompletna smena političke elite na čelu sa Aleksandrom Vučićem. Fer i slobodni izbori, kao osnovni preduslov za sprečavanje uvođenja apsolutističke vlasti u Srbiji. Traži se: momentalno uređivanje biračkog spiska, smena članova RIK-a i REM-a, obezbeđivanje jednakog pristupa medijima svim kandidatima, strogo sankcionisanje kupovine glasova i ucenjivanja glasača, uvođenje obaveznog TV duela, javnost finansiranja političkih kampanja“, navodi se u saopštenju poslatom agenciji Beta mejlovima iz Studentskog pokreta Novi Sad i iz Protesta „Protiv diktature“.\nDodali su da traže nezavisnu proveru regularnosti proteklih predsedničkih izbora i krivičnu odgovornost svih odgovornih kako za neregularnu kampanju, tako i same neregularnosti tokom glasanja i brojanja glasova.\nStudenti zahtevaju i slobodu medija, smene odgovornih urednika RTS-a i RTV-a, kao i oštro sankcionisanje urednika svih medija koji krše medijske zakone i Kodeks novinara Srbije.\nStudenti zahtevaju i momentalno razrešenje svih stranačkih i korumpiranih funkcionera u javnim preduzećima. „Tražimo decentralizaciju, odnosno premeštanje političke moći na lokalni nivo i veće učešće običnih ljudi u donošenju važnih odluka za društvo, direktno biranje lokalne vlasti“, navodi se u zahtevima.\nStudenti zahtevaju i promenu prioriteta ekonomske i socijalne politike, zaštitu prava i poboljšanje statusa svih radnika, izmene Zakona o radu u cilju hitnog poboljšanja položaja radnika, osiguravanje njihovih prava kao i hitno povećanje minimalne cene rada.\nOni traže i aktivnu borbu za zaštitu radnika na crno, sezonskih, privremeno i povremeno angažovanih radnika, i drugih radnika pogođenih težim oblicima eksploatacije.\nU Novom Sadu 11. aprila je više hiljada građana okupilo na protestima i poručili su da neće odustati od zahteva koje su formulisali studentski pokreti iz cele Srbije.\nPriredio: B.M. (Beta)\nViše iz ove kategorije « Rakić Vodinelić: Broj glasova u petak nije isti kao danas\tNUNS i NDNV: Pretnje smrću rukovodstvu NDNV-a »


Кристина Радосављевић изабрана за Мис 50. „Грочанских свечаности“ - Градска општина Гроцка\nYou are at:Home»Novosti»Manifestacije»Gročanske svečanosti 2017»Kristina Radosavljević izabrana za Mis 50. „Gročanskih svečanosti“\nKristina Radosavljević izabrana za Mis 50. „Gročanskih svečanosti“\nBy Info Služba on\t 29. jula 2017. Gročanske svečanosti 2017\n“Izbor za mis 50. Gročanski svečanosti“, održan je sinoć, 28. jula, u centru Gročanske čaršije, sa početkom u 20 časova.\nVelikom broju građana, koji se okupio kako bi propratio manifestaciju, na samom početku programa obratio se predsednik gradske opštine Grocka Dragoljub Simonović, koji je svim učesnicama poželo uspeh i lepo druženje tokom takmičenja.\nU “Izbor za mis 50. Gročanski svečanosti“, učestvovalo je 25 devojaka, sa teritorije opštine Grocka:\nBudući da je manifestacija zapravo retrospektiva manifestacije koja je organizovana sada već davnih 70 godina u Grockoj, pod nazivom „Izbor za mis breskvara“, devojke si pre takmičarsko dela programa prošetale u nacionalnim kostima, koji oslikavaju šumadijsku srpsku narodnu nošnju.\nZatim je usledio takmičarski deo programa, a devojke je ocenjivao stručni žiri, koga su činili: predsednik žirija glumac Feđa Stojanović i članovi: zamenica predsednika gradske opštine Grocka gospođa Živadinka Avramović, gospodin Marko Šišović, , dr Aleksandar Đoković, gospođa Katarina Manojlović , gospođa Branka Ivković-Petronić, gospodin Dragan Pantelić, gospođa Milina Kondić i gospođa Latinka Ilić.\nU takmičarskom delu programa , devojke su prošetale u kreacijama mladog i uspešnog modnog dizajnera našeg sugrađanina Nemanje Devetaka. S obzirom, da je gradska opština Grocka generalni pokrovitelj manifestacije sve učesnice dobile su na poklon haljine koje su nosile.\nGeneralni sponzorima „Izbora za mis 50. Gročanski svečanosti“ su turistička agencija „Oktopod travel“ iz Beograda i kafe „Sesto senso“ iz Grocke. Takođe, manifestaciju su pomogli i klinika estestke hirurgije „Đoković“ iz Beograda, prodavnica „Zam plus“ iz Grocke i cvećara „Ljilja“ iz Grocke.\nOd 25 devojaka, 11 devojaka ušlo je u polufinale i oni su se takmičile za titulu najlepše.U finalnom delu programa, devojke su nosile, duge narandžaste hanjine, čiji je sponzor kafić „Sesto senso“ iz Grocke.\nPrema odluci žirija:\nMis šarma je Tatjana Prošić, a nagradu joj je uručila članica žirija Katarina Manojlović.\nMis fotogeničnosti je Katarina Radosavljević, a nagradu joj je uručio član žirija Marko Šišović.\nZa drugu pratilju izabrana je Tamara Jevtić, a nagradu joj je uručio član Organizacionog odbora Miroljub Radojević Trale.\nTitul prve pratilje ponela je Anastasija Cvetković, a nagradu joj je dodelio predsednik Skupštine gradske opštin Grocka Stefan Dilberović\nMis 50. Gročanskih svečanosti je Kristina Radosavljević, a nagradu i krunu uručio joj uručuje predsednik gradske opštine Grocka Dragoljub Simonović.\nPobednica je dobila 10 dana u Grčkoj za dve osobe, prva pratilja vikend u Pragu, a sve devojke koje su učestvovale dobile su izlet u Veneciju.


26. dani – 3. festivalsko veče Free songs\n26. dani – 3. festivalsko veče\nTREĆE VEČERI DANA „ZORANA RADMILOVIĆA“ SABIRNI CENTAR NPRS IZ BANJA LUKE I POZORIŠTA PRIJEDOR – NOVO ČITANJE KOVAČEVIĆEVOG TEKSTA U SJAJNOJ REŽIJI MARKA MISIRAČE – ZORANOV BRK PRIPAO ALEKSANDRU STOJKOVIĆU-ODUŠEVLJENA PUBLIKA DUGOTRAJNIM APLAUZOM NAGRADILA GLUMCE\n„Odlučili smo da se vratimo u ne tako davnu prošlost, u Banju Luku i Krajinu 1990. godine, uoči rata u Hrvatskoj i BiH, u doba početka privatizacije i pljački velikih firmi pod maskom „stimulisanja privatnog biznisa“, i kroz ideju profesora istorije o stvaranju Gradskog muzeja narodne revolucije u želji da očuva tekovine NOB-a, lociramo kada je i kako (ponovo!) počelo i kako se razvijalo ludilo na ovim prostorima”, kažu autori predstave “Sabirni centar” Dušana Kovačevića u režiji Marka Misirače. Jednog od najangožovanijih, reklo bi se sa razlogom, pozorišnih reditelja na ovim prostorima. Marko Misirača i Ivan Velisavljević su i adaptirali Kovačevićev tekst, reklo bi se vise nego uspešno. A sudeći po dugotrajnom aplauzu, za vreme I na samom kraju predstave, Banjalučani su oduševili zaječarsku publiku. U celoj paleti sjajno izvajanih likova, najdalje je otišao Aleksandar Stojković, koji je dobio Zoranov brk za ulogu Janka Horvata. Treba reći i to da je ovo drugi Zoranov brk za Aleksandra Stojkovića. Prvi je dobio na prošlim Danima “Zorana Radmilovića” za ulogu Mićuna u komadu “Sinovi umiru prvi”.\nReditelj Marko Misirača je rekao da ovo nije prvi put da se radi adaptacija nekog komada Dušana Kovačevića. On je naš živi klasik. “Nebrojeno puta su igrani njegovi komadi I mislim da je dobro, čak poželjno probati da se vidi šta dalje, šta može da se uradi novo sa njegovim tekstovima. Nama se jako dopalo da celu priču smestimo u Banjaluku, lokalizujemo jer samim tim neke stvari dobijaju drugo značenje”, kaže Misirača.


PORC: Dani otvorenih vrata EU projekata - Radio Borovo 100,7 FM\nPORC: Dani otvorenih vrata EU projekata\nU okviru tradicionalnog obeležavanja Europske nedelje, Ministarstvo regionalnoga razvoja i fondova Europske unije uz podršku Europske komisije organizuje „Dane otvorenih vrata EU projekata“ koji su počeli 6.maja , a traju do 13.maja. Cilj održavanja „Dana otvorenih vrata EU projekata“ je predstaviti projekte koji su svojim uspešnim provođenjem dali doprinos razvoju lokalnih zajednica u područjima kao što su energetika, istraživanje i razvoj, kultura, obrazovanje, preduzetništvo, saobraćaj, zaštita okoliša, ruralni razvoj, socijalna uključenost, turizam, zdravlje i mnoga druga.\nDane otvorenih vrata EU projekata, organizovaće u svojim prostorijama i Preduzetničko-razvojni centar opštine Erdut lokalna razvojna agencija, 9. i 10.maja od 10 do 12 časova. Sutra će biti održano predavanje na temu Zakona o OPG-u, a u četvrtak, 10.maja na temu “EU fondovi za preduzetnike”. Organizacija događaja sufinansirana je sredstvima tehničke pomoći u okviru Operativnog programa „Konkurentnost i kohezija“, iz Evropskog fonda za regionalni razvoj.\nTrenutno na stranici: 16\nDanašnje posete: 505\nUkupan broj poseta: 934854


Alternativna medicina, zdravlje, zdrava ishrana - 7\n1 .. 3 4 5 6 7 8 9 10 11 .. 12\nOsobe 0 krvne grupe imaju snažan imuni i probavni sistem. Nekada davno snaga tih sistema je omogućavala ljudima da prežive, pošto je glavni izvor hrane bilo meso. U organizmu čoveka krvne grupe 0 ima mnogo želudačne kiseline, pa zbog toga on može iz mesa da izvuče maksimalnu količinu hranljivih materija...\nProbavni sistem osoba A krvne grupe prilagođen je ishrani koja zadovoljava potrebe organizma za belančevinama, uglavnom iz biljaka i žitarica. Još jedan važan izvor ishrane za te osobe je rečna, jezerska i morska riba, koja u sebi ima mnogo belančevina...\nDnevni obrok osoba B krvne grupe treba da bude izbalansiran i raznovrstan. Osobe te krvne grupe su jedinstveni po tome, što mogu uzimati sve vrste mlečnih proizvoda. Njima odgovaraju sve vrste mesa i lako se prilagođavaju ishrani kako sa malim, tako i sa velikim sadržajem belančevina...\nOsobama AB krvne grupe nije zabranjena većina mlečnih proizvoda, ali oni moraju da ograniče njihovu upotrebu, ako se kod njih javljaju problemi sa gornjim disajnim putevima, organima sluha i mirisa. Meso je za osobe AB krvne grupe ne samo koristan produkt, već im je ono neophodno...\n"Ovom knjigom želim da podelim svoje iskustvo sa svima koji boluju od raka i drugih ozbiljnih bolesti, sa onima koji su se lečili i nisu se izlečili, a sticanje zdravlja predstavlja za njih najveći san. Mnogo bolesnih zasigurno ne zna da su nas Bog i priroda obdarili lekom koji svako od nas celog života nosi u sebi. Taj lek je mokraća koja poseduje neobično snažna, naučno potvrđena lekovita svojstva."


Proslavljeni španski vezista je najveće uspehe beležio u dresu Katalonaca, sa kojima je osvojio čak četiri titule u Ligi šampiona, i to 2006, 2009, 2011. i 2015. godine. I tu je samo početak njegovih fantastičnih uspeha na "Nou Kampu", jer je klubu doneo osam naslova prvaka Španije, osvojio je tri Kupa kralja, šest puta je osvojio Superkup Španije, a po dva puta Svetsko klupsko prvenstvo i Superkup Evrope.\nBarselonu je napustio 2015. godine, kada je pojačao katarski Al Sad, u čijem dresu će i okončati karijeru.\n- Ovo mi je poslednja igračka sezona u karijeri, videćemo šta mi nosi budućnost u trenerskom poslu. Moja trenerska filizofija će se bazirati na onome što je Johan Krojf stvorio u La Masiji, gajiću stil fudbala kakav igra Barselona. Volim da gledam kako timovi preuzimaju inicijativu na terenu, napadaju i to nas vraća na suštinu - posed lopte i kroz taj segment građenje napada - rekao je Ćavi, a prenosi "El Espanol".\nDa podsetimo, proslavljeni vezista je u Barseloni činio sjajan tandem sa Andresom Inijestom, njih dvojica su, pored Mesija, bili najjača snaga Katalonaca, a doneli su selekciji Španije tri velika trofeja - dve titule evropskog prvaka i pehar na Mundijalu 2010. godine.


Francuska istražuje novi soj korona virusa otkriven u Bretanji koji PCR test teže otkriva - eKlinika\n15:30 - 19. 03. 2021.\nNovi soj uspeo da „pobegne“ PCR testu Foto: Shutterstock\nNova varijanta korona virusa pronađena je u francuskoj regiji Bretanja, saopštilo je francusko ministarstvo zdravlja, navodeći da početna analiza nije pokazala da je ovaj novi soj ozbiljniji ili prenosiviji od drugih. Međutim, kao zabrinjavajuću činjenicu naveli su da je novu mutaciju teže otkriti jer jer je pronađena u grupi od osam slučajeva u bolničkom centru u Lannionu, od kojih nekoliko nije otkriveno PCR testovima.\nNovi soj teže se otkriva PCR testom\nTestovi lančane reakcije polimeraze PCR koriste se za otkrivanje prisustva antigena, a ne prisustva imunološkog odgovora tela ili antitela. Zvaničnici su rekli da istraživači na Pasteur institutu istražuju da li su genetske modifikacije dovele do toga da je novu varijantu teže otkriti.\n– Istrage će se sprovesti kako bi se utvrdilo kako ova varijanta reaguje na vakcinaciju i na antitela koja su se razvila tokom prethodnih covid 19 infekcija – navodi se u saopštenju regionalne zdravstvene vlasti Bretanje, a međunarodne zdravstvene agencije upozorene su na otkriće novog soja korona virusa.\nNove odluke o obuzdavanju pandemije\nFrancuski predsednik Emmanuel Macron rekao je da će narednih dana biti donete nove odluke o tome kako da se obuzda ponovni rast zaraženih. On je naglasio važnost zaštite najugroženijih u društvu, istovremeno štiteći ekonomiju, obrazovni sistem i mentalno zdravlje ljudi. Francuska vlada pokušala je da izbegne ulazak u treću nacionalnu blokadu, a vlasti su umesto toga uvele policijski čas i ograničenja tokom vikenda. Prema izveštajima medija, zvaničnici očekuju novu blokadu u regionu Pariza, jer odeljenja za intenzivnu negu ostaju bez kreveta usred povećanja dnevnih evidentiranih slučajeva i spore vakcinacije. Zdravstvene vlasti počele su da prebacuju pacijente iz pariskih bolnica u druge gradove.


Crnogorska agencija traži da se utvrdi odgovornost TV Happy, Pink M i RTS - Advertiser Serbia\nS ovim u veziCrna GoraMedijiPink MRegionREMRTSSAEMtelevizijaTVTV Happy\nSavet Agencije za elektronske medije (SAEM) Crne Gore saopštio je da će od srpskog regulatora zatražiti utvrđivanje odgovornosti televizija Happy, Pink M i RTS zbog kršenja standarda i najavio mogućnost ukidanja emitovanja programa tih televizija na teritoriji Crne Gore\nSAEM u saopštenju navodi da će od Regulatornog tela Srbije za elektronske medije (REM) zatraži da pokrene proceduru za utvrđivanje odgovornosti Happy TV, TV Pink M i TV RTS1 zbog kršenja standarda propisanih Konvencijom o prekograničnoj televiziji i Direktivom o AVM uslugama i da preduzme adekvatne mere.\nSAEM to traži jer je uočio da ti RTV-emiteri koriste „pogrdno, uvredljivo ili uznemiravajuće izražavanje koje podstiče intenzivne negativne emocije, iskazivanje neprijateljstva ili želju za diskriminacijom, kao i omalovažavanje ili obezvređivanje pripadnika crnogorske nacionalnosti, negiranjem njihovog nacionalnog identiteta i posebnosti„.\n„Podsećamo da je Konvencijom o prekograničnoj televiziji i Direktivom o AVM uslugama propisano da svi programski prilozi u pogledu njihovog prikazivanja i sadržaja treba da poštuju dostojanstvo ljudskog bića i osnovna prava drugih, kao i da posebno ne smeju neprikladno isticati nasilje ili podsticati rasnu netrpeljivost, kao i da ne smeju sadržati bilo kakvo podsticanje mržnje na osnovu rase, pola, vere ili nacionalnosti„, ističe crnogorska Agencija za elektronske medije.\nUvažavajući da se radi o pitanju od javnog interesa, odnosno kršenju standarda propisanih međunarodnim dokumentima, SAEM je pozvao REM Srbije da preduzme „neophodne radnje u cilju njihovog otklanjanja u najkraćem mogućem roku„.\nNa taj način bi se, piše AEM, „doprinelo promociji i efikasnoj primeni preuzetih međunarodnih obaveza u vezi sa slobodom prijema i reemitovanja sadržaja iz drugih država, u pravcu unapređenja i zaštite kako slobode izražavanja, tako i drugih ljudskih prava građana„.\n„Ukoliko se i nakon isteka roka nastavi kršenje medijskih standarda, Savet Agencije će preduzeti mere ograničavanja reemitovanja spornih programa na teritoriji Crne Gore„, upozorila je Agencija za elektronske medije.


Srpski odbojkaši: Pokazujemo očigledan napredak - SPORTSKI ŽURNAL\n18 juni, 2019 2\nReprezentacija Srbije će od 21. do 23. juna igrati sa Italijom, Argentinom i Poljskom tokom četvrtog vikenda Lige nacija\nOdbojkaški reprezentativci Srbije izjavili su danas da ekipa konstantno napreduje u Ligi nacija i da je pred njom budućnost.\n- Igramo dobro, pobedili smo olimpijskog šampiona u punom sastavu i sve pohvale za ove mlade momke. To ništa dalje ne mora da znači jer nas čeka još super protivnika. Nadam se da ćemo nastaviti ovaj niz koji smo počeli u Kanadi i nastavili u Portugalu - rekao je Krsmanović.\nKatic & Krsmanovic · 18 juni, 2019 17:46\nMislim da ova dva igraca imaju najmanje prava da pricaju o igrackom napretku. Kod njih ni ne postoji.\nAko cemo realno.... · 19 juni, 2019 12:47\nIsto kao i sto ti imas najmanje prava da pricas i njima i njihovom igrackom napretku!


Gradska Toplana u Pirotu spremno dočekuje grejnu sezonu - JuGmedia\nGradska toplana u Pirotu uspešno je završila ovogodišnji remont postrojenja i spremno dočekuje novu grejnu sezonu. Direktor Toplane Bratislav Ćirić rekao je da su tokom remonta kontrolisali svih 110 mernih mesta u gradu i Energanu Senjak.\n„Od 1. oktobra, Toplana će biti pripravna za početak grejanja i pre zvaničnog početka sezone 15. oktobra, u slučaju da dnevne temperature budu niže od 12 stepeni. U tom periodu biće obavljene i tople probe u stanovima i poslovnom prostoru“, rekao je Ćirić.\nPrema njegovim rečima, pre desetak dana Gradska toplana potpisala je ugovor sa snabdevačem gasa za celu grejnu sezonu.\n„Cene energenata za sada su nepromenjene a samim tim i cene grejanja i tako će biti do Nove godine“, rekao je Ćirić i dodao da će nastojati da se cene daljinskog grejanja ne menjaju do kraja grejne sezone.\nĆirić dodaje da su pri kraju radovi na priključenju Srednje stručne škole i Akademije tehničko – vaspitačkih nauka na daljinski sistem grejanja u ovoj grejnoj sezoni.


Krivična prijava protiv Zdravka Krivokapića i pet sveštenika SPC - indeksonline.me\nHome Vijesti Krivična prijava protiv Zdravka Krivokapića i pet sveštenika SPC\nKrivična prijava protiv Zdravka Krivokapića i pet sveštenika SPC\nOrganizatori okupljanja juče su ugrožavali zdravlje građanja, narušavali javni red i mir i ugrožavali bezbjedno odvijanje saobraćaja. Zbog osnovane sumnje da je izvršio krivično djelo nepostupanje po zdravstvenim propisima za suzbijanje opasne zarazne bolesti podnijeta je krivična prijava protiv lidera koalicije „Za budućnost Crne Gore“ Zdravka Krivokapića, saopšteno je iz Uprave policije.\nKrivokapić je, kako su rekli, od Zlatice predvodio oko 1.200 građana kojom prilikom se nijesu poštovale mjere o suzbijanju koronavirusa na koji način je ugrozio zdravlje većeg broja građana.\n“Građani su vozilima i ikonografijom onemogućavali nesmetano odvijanje saobraćaja. Policija je djelovala preventivno i zakonito a svi koji su pozivali na nedozvoljena okupljanja, organizovovali ih i tako ugrožavali javno zdravlje biće krivično sankcionisani.\nGrađani su vozilima onemogućavali normalno odvijanje saobraćaja na više dionica, odbijajući da postupe po naređenjima pripadnika policije kada su vozilima blokirali saobraćaj na putnom pravcu Nikšić – Podgorica i Kolašin – Podgorica. Policija je spriječila organizovane dolaske građana u Podgoricu iz više crnogorskih gradova”, saopšteno je iz policije.\nKako su kazali, registrovana su krivična djela izvršena kršenjem mjera Ministarstva zdravlja o sprečavanju širenja koronavirusa okupljanjima većeg broja građana, nepoštovanjem fizičke distance i nenošenjem zaštitnih maski.\n“Prekršajno je sankcionisano 67 osoba dok su protiv 11 osoba podnijete krivične prijave. U toku su dalje mjere i radnje na identifikovanju ostalih lica i utvrđivanju njihove prekršajne i krivične odgovornosti”, kazali su oni.\nIz policije su konstatovali da i pored brojih upozorenja sveštena lica ponovo čine krivična djela i prekršaje i ne poštuju zakonom utvrđene propise. Krivične prijave su podnijete protiv pet sveštenih lica Srpske pravoslavne crkve u Crnoj Gori.\n“Takođe, granična policija nije dozvolila organizovano kretanje 19 plovila na moru u skladu sa Zakonom o sigurnosti pomorske plovidbe. Od strane organizatora nije podnijet zahtjev Upravi pomorske sigurnosti i upravljanja lukama pa je samim tim\npostojala mogućnost ugrožavanja sigurnosti pomorske plovidbe ostalih učesnika u pomorskom saobraćaju.\nKontrolisan je veliki broj lica i vozila, među kojima je bilo i bezbjednosno interesantnih lica, a policija u Podgorici je oduzela megafon, nož, boks, sprej sa nadražujućim dejstvom i druge nedozvoljne stvari i predmete”, piše u saopštenju.\nUprava policije je, kako zaključuju, spriječila nezakonito djelovanje lica koja su učestvovala u organizovanom kretanju ka graničnom prelazu Ranče i obezbjedila poštovanje naredbi nadležnih organa.\nUprava policije će u narednom periodu pojačanim aktivnostima djelovati i sankcionisati svaki pokušaj nezakonitog postupanja.


UNS: Tužilaštvo traži policajce koji su tukli novinara Bete – Centar za razvoj lokalnih medija\nPrvom osnovnom javnom tužilaštvu je 14. jula dostavljen preliminarni izveštaj Odeljenja za uviđajno-operativne poslove Uprave kriminalističke policije, a u avgustu izveštaj Sektora unutrašnje kontrole u vezi sa prebijanjem novinara Bete.\n– Povodom navoda ovih izveštaja Prvo osnovno javno tužilaštvo je Ministarstvu unutrašnjih poslova – Sektoru za unutrašnju kontrolu uputilo Zahtev za prikupljanje potrebnih obaveštenja radi utvrđivanja identiteta NN policijskih službenika zbog postojanja osnovane sumnje da su izvršili krivično delo Zlostavljanje i mučenje iz člana 137, stav 3, u vezi stava 1, Krivičnog zakonika Republike Srbije, rečeno je UNS-u u tužilaštvu.\nIz tužilaštva navode da je postupanje po njihovom zahtevu u toku i da očekuju povratni izveštaj uz identifikaciju osumnjičenih.\nNovinar Bete Žikica Stevanović izveštavao je 8. jula, sa druge večeri protesta u Beogradu, kada su ga kod Pravnog fakulteta dvojica uniformisanih policajaca iz jedinice koja je potiskivala demonstrante pendrecima oborila na zemlju i nastavila da ga udaraju po glavi i telu.\nIzveštač Bete prethodno je u više navrata uzviknuo da je novinar a u ruci je držao novinarsku legitimaciju. Njemu je lekarska pomoć iste večeri pružena u Urgentnom centru gde su konstatovane povrede glave i tela.\nPrema UNS-ovoj evidenciji od 7. do 11. jula u Beogradu, Nišu i Novom Sadu napadnuto je i u radu ometano 28 novinara, snimatelja i fotoreportera koji su izveštavali sa protesta. Najveći broj slučajeva, kako je ranije pisao UNS, iako pobrojan u saopštenjima UNS-a i drugih novinarskih i medijskih organizacija, nije prijavljen policiji.


Velika Britanija raspoređuje trupe u baltičkim zemljama da spreči rusku invaziju | WebTribune\nHome U FOKUSU Velika Britanija raspoređuje trupe u baltičkim zemljama da spreči rusku invaziju\nSekretar odbrane Velike Britanije, Majkl Falon, rekao je da će britanske trupe biti pozicionirane u baltičkim zemljama kako bi se ojačale istočne granice NATO-a i sprečila agresija Rusije.\nFalon je ovo vojno angažovanje najavio na kvartalnom sastanku ministara odbrane NATO-a u Briselu. Cilj ovog vojnog razmeštanja je da, usled pojačanih tenzija između Rusije i Ukrajine, bivšim članicama sovjetskog bloka garantuje sigurnost.\nMinistarstvo odbrane je potvrdilo da će oko 100 pripadnika britanskog vojnog osoblja biti poslato u Estoniju, Letoniju i Litvaniju.\nList Guardian prenosi da će britanske trupe biti „deo upornijeg prisustva snaga NATO-a“ u regionu.\nBritansko osoblje bi bilo deo nove misije NATO-a koja podrazumeva obuku, procenu i izgradnju kapaciteta u Poljskoj i Letoniji, Litvaniji i Estoniji.\nBritanske trupe, koje će za početak brojati 100 pripadnika, pridružiće se nemačkim i američkim trupama koje su već raspoređene.\nOvaj potez je usledio kao reakcija na pooštrene tenzije između Zapada i Moskve, zbog odluke Vladimira Putina da započne vazdušne napade u Siriji.\nRusi tvrde da su islamisti njihove mete, dok zapadne sile tvrde da Rusi, kako bi podržali režim sirijskog predsednika Bašara al Asada, gađaju i opozicione snage.\n„Rusija čini da ionako ozbiljna situacija u Siriji postane još opasnija“, rekao je Falon. „Mi ćemo pozvati Rusiju da prestane da podupire Asadov režim i da svoj uticaj iskoristi konstruktivno da spreči Asada da bombarduje svoje civile, kao i da spreči upotrebu nevođene municije u oblastima koje ne kontroliše ISIS.“\n„Ako Rusija želi da pomogne, najkorisnije što može da uradi je da iskoristi svoj uticaj na Asada i da spreči bombardovanje civila, sirijske dece, gradova i sela. Tako Rusija može da pomogne da se ovaj konflikt reši.“


KREATIVNA EVROPA (CREATIVE EUROPE)\nNovi program Evropske komisije Kreativna Evropa 2014-2020. za pomoć kulturnom i kreativnom sektoru otvoren je 2014. godine. Ovaj program se nadovezuje na prethodne programe Kultura i MEDIJI i sa budžetom od 1,46 milijardi evra podržava:\nInicijative sektora za kulturu, poput onih koji promovišu prekograničnu saradnju, platforme, umrežavanje i književno prevođenje\nInicijative audiovizuelnog sektora, kao što su one koje promovišu razvoj, distribuciju ili pristup audiovizuelnim delima\nNajveći deo budžeta je namenjen donacijama za pojedinačne projekte. Međutim, program će takođe podržati inicijative koje imaju slične ciljeve, kao što us evropske prestonice kulture, oznaka evropske baštine, Dani evropske baštine i pet nagrada Evropske unije (EU nagrada z akulturno nasleđe/nagrada Europa Nostra, EU nagrada za savremenu ahitekturu, EU nagrada za književnost, EU nagrada European Border Breakers Award i EU nagrada Prix MEDIA).\nCilj programa je da očuva, razvije i promoviše evropsku kulturnu i jezičku raznolikost, kao i evropsko kulturno nasleđe. Drugi ciljevi se odnose na podršku organizacijama u kulturi da deluju na međunarodnom planu, promociju međunarodne razmene umetnika, umetnička dela i profesionalaca u kulturi, finansijsko osnaživanje malih i srednjih preduzeća u kulturi, kao i podršku međunarodnim kulturnim politikama koje bi pospešile inovacije, razvoj publike i novih poslovnih modela u kulturi.\nPotprogram za kulturu u okviru Kreativne Evrope, u kome Srbija ima pravo učešća, obuhvata četiri konkursa: Evropski kooperacioni projekti, Evropske platforme, Evropske mreže i Projekti književnih prevoda.\nAplikanti iz Srbije svu tehničku pomoć mogu dobiti preko Deska za Kreativnu Evropu, koji je oformljen u okviru Ministarstva kulture i informisanja Republike Srbije.\nDetaljnije informacije možete naći na sajtu Evropske komisije